LIITE

PERUSTELUT ILMOITETUILLE KOLMELLE MÄÄRÄYKSELLE, JOILLA KIELLETÄÄN POHJAPYYDYKSET TIETYILLÄ YHDISTYNEEN KUNINGASKUNNAN ALUEVESILLÄ

Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (EYVL L 358, 31.12.2002, s. 59) 9 artiklan mukainen ilmoitus

SISÄLLYS

1. Johdanto

2. EU:n lainsäädäntökehys

3. Englannin säädöskehys

4. Ammattikalastuksen hoitoa eurooppalaisilla suojelluilla merialueilla (Natura 2000 -alueilla) koskeva tarkistettu lähestymistapa

5. Ehdotetut toimenpiteet

6. Toimenpiteiden täytäntöönpano

7. Asiaankuuluvien jäsenvaltioiden, alueellisten neuvoa-antavien toimikuntien ja Euroopan komission kuuleminen

LIITTEET

Liite I: Eurooppalaisella suojellulla merialueella Land’s End & Cape Bank (määritetty alue) pohjapyydyksellä kalastamista koskeva määräys sekä alueen kartta

Liite II: Eurooppalaisella suojellulla merialueella Start Point to Plymouth Sound & Eddystone (määritetyt alueet) pohjapyydyksellä kalastamista koskeva määräys sekä alueen kartta

Liite III: Eurooppalaisella suojellulla merialueella Haisborough, Hammond & Winterton (määritetyt alueet) pohjapyydyksellä kalastamista koskeva määräys sekä alueen kartat

Liite IV: Eurooppalaisella suojellulla merialueella Land’s End & Cape Bank (määritetty alue) pohjapyydyksellä kalastamista koskevaan määräykseen liittyvä vaikutustenarviointi

Liite V: Eurooppalaisella suojellulla merialueella Start Point to Plymouth Sound & Eddystone (määritetyt alueet) pohjapyydyksellä kalastamista koskevaan määräykseen liittyvä vaikutustenarviointi

Liite VI: Eurooppalaisella suojellulla merialueella Haisborough, Hammond & Winterton (määritetyt alueet) pohjapyydyksellä kalastamista koskevaan määräykseen liittyvä vaikutustenarviointi

1. JOHDANTO

Yhdistyneen kuningaskunnan hallitus aikoo toteuttaa toimenpiteitä, joilla kielletään pohjapyydyksellä kalastaminen erikseen määritetyillä alueilla ja pyritään näin suojelemaan Yhdistyneen kuningaskunnan Natura 2000 -alueisiin kuuluvilla merialueilla sijaitsevien, tiettyjen liitteessä I nimettyjen riuttojen ominaispiirteitä. Jotta toimenpiteitä voidaan soveltaa kaikkiin aluksiin, myös Euroopan unionin muiden jäsenvaltioiden aluksiin, Yhdistynyt kuningaskunta noudattaa Euroopan unionissa annetun asetuksen (EY) N:o 2371/2002 9 artiklan mukaista menettelyä. Yhdistynyt kuningaskunta aikoo siis toteuttaa seuraavat toimenpiteet, jotka koskevat alla mainittuja jäsenvaltioita:

— eurooppalaisella suojellulla merialueella Land’s End & Cape Bank (määritetty alue) pohjapyydyksellä kalastamista koskeva määräys – Ranska ja Belgia (liite I)

— eurooppalaisella suojellulla merialueella Start Point to Plymouth Sound & Eddystone (määritetyt alueet) pohjapyydyksellä kalastamista koskeva määräys – Ranska ja Belgia (liite II)

— eurooppalaisella suojellulla merialueella Haisborough, Hammond & Winterton (määritetyt alueet) pohjapyydyksellä kalastamista koskeva määräys – Belgia (liite III)

2. EU:N LAINSÄÄDÄNTÖKEHYS

2.1. Asetuksen (EY) N:o 2371/2002 (yhteistä kalastuspolitiikkaa koskeva perusasetus) 9 artikla

Asetuksen (EY) N:o 2371/2002 9 artiklan mukaan jäsenvaltio voi toteuttaa syrjimättömiä toimenpiteitä kalastuksen meriekosysteemiin kohdistamien vaikutusten saattamiseksi mahdollisimman vähäisiksi 12 meripeninkulman sisällä sen perusviivoista edellyttäen, että yhteisö ei ole toteuttanut erityisesti kyseistä aluetta koskevia säilyttämis- ja kalastuksenhoitotoimenpiteitä.

Jäsenvaltioiden toteuttamien toimenpiteiden on oltava yhteensopivia 2 artiklassa asetettujen tavoitteiden kanssa ja vähintään yhtä tiukkoja kuin voimassa oleva yhteisön lainsäädäntö.

Jos jäsenvaltion toteuttamat toimenpiteet todennäköisesti koskevat jonkin toisen jäsenvaltion aluksia, toimenpiteet voidaan toteuttaa vasta sen jälkeen, kun komissiota, kyseistä jäsenvaltiota ja asianomaisia alueellisia neuvoa-antavia toimikuntia on kuultu toimenpideluonnoksesta, johon on liitetty perustelut.

Yhdistyneen kuningaskunnan ehdottamien toimenpiteiden tavoitteena on saattaa kalastuksesta meriekosysteemiin kohdistuvat vaikutukset mahdollisimman vähäisiksi suojelemalla neuvoston direktiivin 92/43/ETY liitteessä I nimettyjä riuttojen ominaispiirteitä, jotteivät ne heikentyisi pohjapyydyksillä harjoitetun kalastuksen vaikutuksesta.

Yhteisö ei ole myöskään toteuttanut erityisesti kyseisten Natura 2000 -alueisiin kuuluvien merialueiden ekosysteemejä koskevia säilyttämistoimenpiteitä.

2.2. Yhdistyneen kuningaskunnan aluevesille pääsy

Asetuksen (EY) N:o 2371/2002 liitteessä I määrätään muiden jäsenvaltioiden alusten oikeudesta päästä Englannin aluevesille (6–12 meripeninkulman etäisyydelle vuoden 1983 perusviivoista).

Ranskan ja Belgian aluksilla on oikeus pyytää pohjakalaa alueilla, joihin kuuluvat yhteisön tärkeänä pitämät alueet (SCI-alueet) (1) Land’s End & Cape Bank sekä Start Point to Plymouth Sound & Eddystone. Lisäksi Belgian aluksilla on oikeus kalastaa pohjakalaa alueella, johon kuuluu SCI-alue Haisborough, Hammond & Winterton.

3. ENGLANNIN LAINSÄÄDÄNTÖKEHYS

3.1. Vuoden 2009 laki meri- ja rannikkoalueille pääsystä

Meri- ja rannikkoalueille pääsystä vuonna 2009 annetun lain (Marine and Coastal Access Act) 129–133 pykälän mukaan merialuehallinnolla (Marine Management Organisation, jäljempänä MMO) on valtuudet antaa Englannissa merisuojelualueille (”marine conservation zone”, tietyntyyppinen suojeltu merialue) asetettujen suojelutavoitteiden edistämiseksi määräyksiä, joita sovelletaan 12 meripeninkulman etäisyydelle Yhdistyneen kuningaskunnan perusviivoista.

3.2. Elinympäristöjen ja lajien suojelusta vuonna 2010 annettu asetus (luontoasetus)

Luontoasetuksen 38 pykälässä laajennetaan meri- ja rannikkoalueille pääsystä annetun lain mukaista MMO:n määräyksenantovaltaa siten, että MMO voi antaa määräyksiä eurooppalaisen suojellun merialueen (Natura 2000 -alueisiin kuuluvan merialueen) suojelusta Englannissa.

4. AMMATTIKALASTUKSEN HOITOA EUROOPPALAISILLA SUOJELLUILLA MERIALUEILLA (NATURA 2000 -ALUEILLA) KOSKEVA TARKISTETTU LÄHESTYMISTAPA

Ympäristö-, elintarvike- ja maaseutuministeriö (Department for Environment, Food and Rural Affairs, jäljempänä Defra) julkisti 14. elokuuta 2012 ammattikalastuksen hoitoa eurooppalaisilla suojelluilla merialueilla (2) (Natura 2000 -alueisiin kuuluvilla merialueilla) Englannin aluevesillä koskevan tarkistetun lähestymistavan. Tarkistettu lähestymistapa laadittiin ja toteutetaan tiiviissä yhteistyössä eurooppalaisilla suojelluilla merialueilla kalastamista käsittelevän työryhmän (Fisheries in European Marine Site Implementation Group) kanssa. Työryhmään kuuluu kalastusalan edustajia, ympäristöjärjestöjä sekä kalastus- ja meriasiantuntijoita.

Tarkistetussa lähestymistavassa tehtiin yleisluonteinen riskienarviointi ammattikalastuksen ja Natura 2000 -alueisiin kuuluvien merialueiden kaikkien nimettyjen ominaispiirteiden välisistä vuorovaikutuksista Englannin aluevesillä. Arvioinnin tulokset on koottu yhteen ja esitetty taulukkomuodossa (3). Kalastustoiminnan ja ominaispiirteen väliset vuorovaikutukset on merkitty taulukossa punaisella, oranssilla, vihreällä tai sinisellä. Punainen merkintä tarkoittaa, että ominaispiirteen heikentymisen riski on suuri. Ominaispiirteen heikentymisen riskin poistamiseksi ja sitä kautta neuvoston direktiivin 92/43/ETY (luontodirektiivi) 6 artiklan noudattamisen turvaamiseksi Yhdistyneen kuningaskunnan lainsäätäjien on toteutettava kalastuksenhoitotoimenpiteitä ja kiellettävä tällaista vuorovaikutusta aiheuttava toiminta vuoden 2013 loppuun mennessä. Ympäristö-, kalastus- ja vesiviljelytieteen keskus (Cefas) (4) on tehnyt taulukolle riippumattoman tarkastuksen.

Tähän ilmoitukseen sisältyvillä ehdotetuilla toimenpiteillä pyritään saamaan hallintaan suuren riskin (punaisella merkityt) vuorovaikutukset. Oranssilla merkityissä vuorovaikutuksissa riskiin liittyy enemmän epävarmuuksia, joten alueella on toteutettava arvioita sen selvittämiseksi, ovatko tietyt kalastuksenhoitotoimenpiteet tarpeen ominaispiirteiden suojelemiseksi. Arvioinnit toteutetaan vuosina 2014–2016, ja jos kalastuksenhoitotoimenpiteet ovat tarpeen, ne toteutetaan vuoden 2016 loppuun mennessä. Oranssilla merkittyjen vuorovaikutusten arvioinnissa on otettava huomioon sellaisista vuorovaikutuksista aiheutuvat vaikutukset, jotka eivät erittäin todennäköisesti vaikuta ominaispiirteen suojelutavoitteen saavuttamiseen (tällaiset vuorovaikutukset on merkitty taulukossa vihreällä). Sininen merkintä tarkoittaa, ettei vuorovaikutusta todennäköisesti ole eikä varsinaista lisäarviota näin ollen tarvita.

5. EHDOTETUT TOIMENPITEET

Ehdotetuilla toimenpiteillä kielletään pohjapyydysten käyttö määritetyillä alueilla (liitteet I–III). Pohjapyydyksiin kuuluvat kaikki vedessä työnnettävät tai vedettävät pyydykset, jotka koskettavat merenpohjaa. Niihin kuuluvat myös pohjapyyntiin tarkoitetut ovelliset troolit, pohjapyyntiin tarkoitetut puomitroolit sekä pohja- ja imuharat.

Riuttojen ominaispiirteiden ja pohjapyydysten väliset vuorovaikutukset on valittu suojelun kohteeksi, koska niihin on havaittu liittyvän suuri ominaispiirteen heikentymisen riski. Muista näillä Natura 2000 -alueisiin kuuluvilla merialueilla tapahtuvista vuorovaikutuksista (esimerkiksi pohjapyydysten ja särkkien välisistä vuorovaikutuksista) tehdään vaikutustenarviointi aluekohtaisesti (edellä esitetyllä tavalla), ja näihin vuorovaikutuksiin sopivat asianmukaiset kalastuksenhoitotoimenpiteet toteutetaan vuoden 2016 loppuun mennessä.

Jokaisesta ehdotetusta toimenpiteestä on laadittu vaikutustenarviointi toimenpiteestä mahdollisesti aiheutuvien talousvaikutusten selvittämiseksi (liitteet IV–VI).

6. TOIMENPITEIDEN NOUDATTAMISEN VALVONTA

MMO soveltaa eurooppalaisilla suojelluilla merialueilla kalastuksenhoitotoimenpiteiden noudattamisen valvontaa koskevaa tiedusteluun perustuvaa riskilähtöistä lähestymistapaa.

Jos tiedustelun perusteella vaikuttaa siltä, ettei kalastuksenhoitotoimenpidettä noudateta tai on olemassa riski sen noudattamatta jättämisestä, MMO laatii kyseisen merisuojelualueen tarpeisiin sovitetun valvontastrategian ja osoittaa siihen tarvittaessa resursseja. Tähän voi kuulua merivoimien partiointia, ilmavalvontaa tai muiden virastojen (esimerkiksi rannikkovesien kalastus- ja suojeluviranomaisten (IFCA), Yhdistyneen kuningaskunnan rajavalvontaviranomaisten, ympäristöviraston (EA) tai muiden jäsenvaltioiden sääntelyelinten) kanssa järjestettäviä yhteisiä operaatioita. MMO koordinoi mahdollisia yhteisiä operaatioita, valvonnan tiheys ja intensiteetti määritetään riskin perusteella ja myös tiedustelutoiminnan seurantatoimenpiteitä voidaan käyttää, kun alukset velvoitetaan ilmoittamaan sijaintinsa.

Lisätietoa MMO:n riskilähtöisestä valvonnasta on osoitteessa http://www.marinemanagement.org.uk/about/documents/risk-based-enforcement.pdf.

MMO soveltaa merisuojelualueiden sääntelyssä vuonna 2006 annetun, lainsäädäntöä ja sääntelyä uudistaneen lain (Legislative and Regulatory Reform Act) sekä sääntelyviranomaisten toimintaohjeiden (Regulators' Compliance Code) mukaisia periaatteita ja pyrkii varmistamaan, että sen mahdollisesti toteuttamat valvontatoimet ovat oikeasuhteisia, vastuullisia, johdonmukaisia, avoimia ja kohdennettuja. Lisätietoja on saatavana määräysten noudattamista ja noudattamisen valvontaa koskevassa MMO:n strategiassa osoitteessa http://www.marinemanagement.org.uk/about/documents/compliance_enforcement.pdf.

7. ASIAANKUULUVIEN JÄSENVALTIOIDEN, ALUEELLISTEN NEUVOA-ANTAVIEN TOIMIKUNTIEN JA EUROOPAN KOMISSION KUULEMINEN

Ehdotettujen toimenpiteiden kannalta asiaankuuluvia jäsenvaltioita ovat Ranska ja Belgia. Asiaankuuluvia alueellisia neuvoa-antavia toimikuntia ovat Pohjanmeren alueellinen neuvoa-antava toimikunta (SCI-alue Haisborough, Hammond & Winterton) ja luoteisten vesialueiden neuvoa-antava toimikunta (SCI-alue Land’s End & Cape Bank sekä SCI-alue Start Point to Plymouth Sound & Eddystone).

Ranskan ja Belgian kalastusviranomaisiin otettiin yhteyttä ja niiden kanssa keskusteltiin Yhdistyneen kuningaskunnan ehdotuksista epävirallisen kuulemisen aikana. Molempien valtioiden kalastusviranomaisia, asiaankuuluvia kalastusalan edustajia ja asiaankuuluvia alueellisia neuvoa-antavia toimikuntia kuultiin osana toimenpiteitä koskevaa virallista kuulemista, joka pidettiin 10. syyskuuta 2013 – 22. lokakuuta 2013.

7.1 Kuulemisen ajankohdat

Epävirallinen ennakkokuuleminen ehdotetuista toimenpiteistä pidettiin 9. kesäkuuta 2013 – 15. elokuuta 2013. Toimenpiteitä koskeva julkinen kuuleminen, jota edellytetään Yhdistyneen kuningaskunnan lainsäädännössä, pidettiin 10. syyskuuta 2013 – 22. lokakuuta 2013. Asetuksen (EY) N:o 2371/2002 9 artiklan mukainen virallinen ilmoitus tehdään viimeistään 18. marraskuuta 2013.

Merialuehallinto (Marine Management Organisation, MMO) otti 7. kesäkuuta 2013 kirjeitse yhteyttä Ranskan kalastusviranomaisiin (Direction des pêches maritimes et de l’aquaculture ja Agence des aires marine protégées) sekä Belgian kalastusviranomaiseen (Dienst Zeevisserij) ja pyysi saada keskustella ehdotuksista viranomaisten ja kalastusalan edustajien kanssa.

MMO:n, Belgian kalastusviranomaisen (Dienst Zeevisserij), Belgian kalatalousalan tuottajajärjestön (Redescentrale) ja muiden Belgian kalastusalan edustajien välillä järjestettiin tapaaminen 12. heinäkuuta 2013.

Ranskan viranomaiset vastasivat MMO:lle 9. heinäkuuta 2013 ja ehdottivat tapaamista syyskuussa. MMO:n, Ranskan kalastusviranomaisen (Direction des pêches maritimes et de l’aquaculture), Ranskan kansallisen kalastus- ja vesiviljelyjärjestön (Comité National des Pêches Maritimes et des élevages marins, CNPMEM) sekä useiden Ranskan alueellisten kalastusalan edustajien välillä järjestettiin tapaaminen 27. syyskuuta 2013.

MMO otti kirjeitse yhteyttä edellä mainittuihin kahteen alueelliseen neuvoa-antavaan toimikuntaan 10. syyskuuta 2013 ja pyysi niitä esittämään huomautuksia julkisesta kuulemisesta. Kirjeiden jatkoksi molempien alueellisten neuvoa-antavien toimikuntien sihteeristöjen kanssa käydyissä puhelinkeskusteluissa kävi ilmi, ettei kumpikaan toimikunta antaisi yhteistä vastausta julkiseen kuulemiseen, mutta ne molemmat aikoivat välittää kuulemista koskevat tiedot jäsenilleen, jotka voisivat vastata halutessaan yksilöllisesti.

7.2 Vastaukset julkiseen kuulemiseen ja MMO:n vastaukset

Julkiseen kuulemiseen ei saatu vastausta Ranskan eikä Belgian viranomaisilta eikä asiaankuuluvilta alueellisilta neuvoa-antavilta toimikunnilta. Muiden jäsenvaltioiden aluksia koskevaan julkiseen kuulemiseen saatiin vastaukset Redescentralelta ja CNPMEM:ltä.

7.3 Kirjeenvaihto Yhdistyneen kuningaskunnan ja Euroopan komission välillä

Defra otti kirjeitse yhteyttä Euroopan komissioon 20. kesäkuuta 2013 ja kertoi ajantasaiset tiedot ehdotetuista MMO:n toimenpiteistä. Kirjeeseen sisältyi suojelua tarvitsevista liitteen 1 ominaispiirteistä laadittu kartta. Defran, MMO:n ja Euroopan komission välillä järjestettiin 18. syyskuuta 2013 tapaaminen, jossa MMO:n ehdotuksia käsiteltiin tarkemmin.

LIITE I

MERIALUEHALLINTO (MMO)

VUODEN 2009 LAKI MERI- JA RANNIKKOALUEILLE PÄÄSYSTÄ (2009 c.23)

EUROOPPALAISELLA SUOJELLULLA MERIALUEELLA LAND'S END & CAPE BANK (MÄÄRITETTY ALUE) POHJAPYYDYKSELLÄ KALASTAMISTA KOSKEVA MÄÄRÄYS

MMO (5), joka käyttää elinympäristöjen ja lajien suojelusta vuonna 2010 annetun asetuksen (6) 38 pykälässä sekä meri- ja rannikkoalueille pääsystä vuonna 2009 annetun lain (7) 129 pykälässä sille annettuja valtuuksia, ja joka

— on toimittanut jäljennökset määräysluonnoksesta asianmukaisiin paikkoihin tarkastettavaksi kyseisen lain 130 pykälän 3 momentin mukaisesti,

— on toimittanut jäljennöksen määräysluonnoksesta kaikille sitä pyytäneille henkilöille kyseisen lain 130 pykälän 4 momentin mukaisesti,

— on julkaissut ehdotuksen määräyksen antamisesta kyseisen lain 130 pykälän 6 momentin ja 130 pykälän 7 momentin mukaisesti,

— on kuullut Euroopan komissiota, Belgian kuningaskunnan hallitusta, Ranskan tasavallan hallitusta ja luoteisten vesialueiden neuvoa-antavaa toimikuntaa ja saanut näin määräysluonnokselle vahvistuksen komissiolta elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (8) 8 artiklan 3 kohdan, 9 artiklan 1 kohdan ja 9 artiklan 2 kohdan mukaisesti,

on antanut seuraavan määräyksen:

Tulkinta

1. Tässä määräyksessä tarkoitetaan ”määritetyllä alueella” liitteessä määriteltyä Cape Bankin aluetta.

Kielto

2. Yksikään henkilö ei saa käyttää määritetyllä alueella minkäänlaista pohjapyydystä.

Tieteellistä tarkoitusta, varastointia ja jalostusta koskeva poikkeus

3. Tämä määräys ei koske henkilöä, joka toteuttaa määräyksen vastaisen toimen, jos kyseinen toimi toteutetaan MMO:n antaman kirjallisen luvan nojalla tieteellistä tarkoitusta, varastointia tai jalostusta varten.

Nimitys

4. Tätä määräystä voidaan kutsua eurooppalaisella suojellulla merialueella Land’s End & Cape Bank (määritetty alue) pohjapyydyksellä kalastamista koskevaksi määräykseksi.

Tehty MMO:ssa ja vahvistettu sen sinetillä

[ ] päivänä [ ]kuuta 2013

LS

MMO:n sinetti lyötiin tähän määräykseen seuraavan henkilön läsnä ollessa:

[nimi]

MMO:n pääjohtaja

Ympäristö-, elintarvike- ja maaseutuasioiden valtiosihteeri käyttää meri- ja rannikkoalueille pääsystä vuonna 2009 annetun lain 130 pykälän 8 momentin mukaista valtaansa ja vahvistaa eurooppalaisella suojellulla merialueella Land's End & Cape Bank (määritetty alue) pohjapyydyksillä kalastamisesta [ ] päivänä [ ]kuuta 2013 annetun MMO:n määräyksen ja on päättänyt, että määräys tulee voimaan [ ] päivänä [ ]kuuta 2013.

[nimi]

[virkanimike]

Ylempi virkamies ympäristö-, elintarvike- ja maaseutuasioiden valtiosihteerin puolesta

Päiväys:

LIITE

Cape Bankin määritelmä

Tässä liitteessä käytetyt koordinaatit perustuvat vuonna 1984 tarkistettuun WGS 84 -koordinaattijärjestelmään, jossa ”WGS 84” tulee sanoista ”World Geodetic System” (maailman geodeettinen järjestelmä).

”Cape Bank” tarkoittaa aluetta, joka jää seuraavien pisteiden välille piirretyn viivan sisään:

pisteestä A (50°19,969′N, 5°43,216′W) pisteeseen B

pisteestä B (50°16,913′N, 5°48,820′W) pisteeseen C

pisteestä C (50°8,500′N, 5°47,338′W) pisteeseen D

pisteestä D (50°4,747′N, 5°48,929′W) pisteeseen E

pisteestä E (50°11,468′N, 5°57,977′W) pisteeseen F

pisteestä F (50°19,129′N, 5°52,099′W) pisteeseen G

pisteestä G (50°21,159′N, 5°44,468′W)

takaisin pisteeseen A.

Perustelut

(Perustelut eivät ole määräyksen osa)

MMO on antanut tämän määräyksen sen varmistamiseksi, että kalastuksenhoidolla voidaan turvata luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY 6 artiklan vaatimusten noudattaminen.

Tällä määräyksellä suojellaan kauempana merellä sijaitsevien pystyjen riuttojen eliöyhteisöjä kieltämällä pohjapyydysten käyttö määritetyillä Land's Endin ja Cape Bankin alueilla.

Määritetyt alueet on määritelty tämän määräyksen 1 kohdassa ja liitteessä.

Määritetyt alueet on esitetty niiden havainnollistamiseksi jäljempänä olevissa kartoissa.

Marine Management Organisation

SCI-alue Land's End & Cape Bank

6 meripeninkulman raja (UKHO)

12 meripeninkulman raja (UKHO)

MMO:n hoitama alue

Kauempana merellä sijaitseva Cape Bankin pystyriutta

SCI-alue Land's End & Cape Bank

Cornwallin IFCA:n hoitama alue

© British Crown, NERC and SeaZone Solutions Ltd. All rights reserved. [SZ042010.001]. Natural England Copyright 2008. © Crown Copyright. All rights reserved 2008. © Marine Management Organisation. Contains UKHO Law of the Sea data © Crown copyright [2013] and database right. Ordnance Survey Licence No. 100049981. Reproduced with permission of Natural England / Joint Nature Conservation Committee. Not to be used for navigation.

LIITE II

MERIALUEHALLINTO (MMO)

VUODEN 2009 LAKI MERI- JA RANNIKKOALUEILLE PÄÄSYSTÄ (2009 c.23)

EUROOPPALAISELLA SUOJELLULLA MERIALUEELLA START POINT TO PLYMOUTH SOUND & EDDYSTONE (MÄÄRITETYT ALUEET) POHJAPYYDYKSILLÄ KALASTAMISTA KOSKEVA MÄÄRÄYS

MMO (9), joka käyttää elinympäristöjen ja lajien suojelusta vuonna 2010 annetun asetuksen (10) 38 pykälässä sekä meri- ja rannikkoalueille pääsystä vuonna 2009 annetun lain (11) 129 pykälässä sille annettuja valtuuksia, ja joka

— on toimittanut jäljennökset määräysluonnoksesta asianmukaisiin paikkoihin tarkastettavaksi kyseisen lain 130 pykälän 3 momentin mukaisesti,

— on toimittanut jäljennöksen määräysluonnoksesta kaikille sitä pyytäneille henkilöille kyseisen lain 130 pykälän 4 momentin mukaisesti,

— on julkaissut ehdotuksen määräyksen antamisesta kyseisen lain 130 pykälän 6 momentin ja 130 pykälän 7 momentin mukaisesti,

— on kuullut Euroopan komissiota, Belgian kuningaskunnan hallitusta, Ranskan tasavallan hallitusta ja luoteisten vesialueiden neuvoa-antavaa toimikuntaa ja saanut näin määräysluonnokselle vahvistuksen komissiolta elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (12) 8 artiklan 3 kohdan, 9 artiklan 1 kohdan ja 9 artiklan 2 kohdan mukaisesti,

on antanut seuraavan määräyksen:

Tulkinta

1. Tässä määräyksessä tarkoitetaan (a) ”vuoden 1983 perusviivoilla” Yhdistyneen kuningaskunnan aluevesien leveyden mittaamisessa käytettyjä perusviivoja sellaisena kuin niitä käytettiin 25 päivänä tammikuuta 1983 vuonna 1964 annetun aluevesiä koskevan määräyksen (Territorial Waters Order in Council) (13) mukaisesti; (b) ”määritetyillä alueilla” liitteessä määriteltyjä Hatt Rockin ja Brentonsin alueita.

Kielto

2. Yksikään henkilö ei saa käyttää määritetyillä alueilla minkäänlaista pohjapyydystä.

Tieteellistä tarkoitusta, varastointia ja jalostusta koskeva poikkeus

3. Tämä määräys ei koske henkilöä, joka toteuttaa määräyksen vastaisen toimen, jos kyseinen toimi toteutetaan MMO:n antaman kirjallisen luvan nojalla tieteellistä tarkoitusta, varastointia tai jalostusta varten.

Nimitys

4. Tätä määräystä voidaan kutsua eurooppalaisella suojellulla merialueella Start Point to Plymouth Sound & Eddystone (määritetty alue) pohjapyydyksellä kalastamista koskevaksi määräykseksi.

Tehty MMO:ssa ja vahvistettu sen sinetillä

[ ] päivänä [ ]kuuta 2013

LS

MMO:n sinetti lyötiin tähän määräykseen seuraavan henkilön läsnä ollessa:

[nimi]

MMO:n pääjohtaja

Ympäristö-, elintarvike- ja maaseutuasioiden valtiosihteeri käyttää meri- ja rannikkoalueille pääsystä vuonna 2009 annetun lain 130 pykälän 8 momentin mukaista valtaansa ja vahvistaa eurooppalaisella merialueella Start Point to Plymouth Sound & Eddystone (määritetyt alueet) pohjapyydyksillä kalastamisesta [ ] päivänä [ ]kuuta 2013 annetun MMO:n määräyksen ja on päättänyt, että määräys tulee voimaan [ ] päivänä [ ]kuuta 2013.

[nimi]

[virkanimike]

Ylempi virkamies ympäristö-, elintarvike- ja maaseutuasioiden valtiosihteerin puolesta

Päiväys:

LIITE

Hatt Rockin ja Brentonsin määritelmät

Tässä liitteessä käytetyt koordinaatit perustuvat vuonna 1984 tarkistettuun WGS 84 -koordinaattijärjestelmään, jossa ”WGS 84” tulee sanoista ”World Geodetic System” (maailman geodeettinen järjestelmä).

”Hatt Rock” tarkoittaa aluetta, joka jää seuraavien pisteiden välille piirretyn viivan sisään:

pisteestä A (50°10,320′N, 4°28,388′W) pisteeseen B

pisteestä B (50°10,170′N, 4°29,413′W) pisteeseen C

pisteestä C (50°10,568′N, 4°29,755′W) pisteeseen D

pisteestä D (50°10,832′N, 4°29,227′W) pisteeseen E

pisteestä E (50°10,782′N, 4°28,543′W)

takaisin pisteeseen A.

”Brentons” tarkoittaa aluetta, joka jää seuraavien pisteiden välille piirretyn viivan sisään:

pisteestä A (50°10,714′N, 4°25,325′W) pisteeseen B

pisteestä B (50°10,651′N, 4°25,599′W) pisteeseen C

pisteestä C (50°10,632′N, 4°25,870′W) pisteeseen D

pisteestä D (50°12,167′N, 4°26,709′W) pisteeseen E

pisteestä E (50°12,330′N, 4°26,505′W) pisteeseen F

pisteestä F (50°12,398′N, 4°26,1972′W) pisteeseen G

pisteestä G (50°12,750′N, 4°25,251′W) pisteeseen H

pisteestä H (50°12,956′N, 4°24,723′W)

takaisin pisteeseen A sitä linjaa pitkin, joka piirretään kuusi meripeninkulmaa merelle päin vuoden 1983 perusviivoista.

Perustelut

(Perustelut eivät ole määräyksen osa)

MMO on antanut tämän määräyksen sen varmistamiseksi, että kalastuksenhoidolla voidaan turvata luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY 6 artiklan vaatimusten noudattaminen

Tällä määräyksellä suojellaan kallioriuttoja kieltämällä pohjapyydysten käyttö eurooppalaiseen suojeltuun merialueeseen Start Point to Plymouth Sound & Eddystone kuuluvilla määritetyillä alueilla.

Määritetyt alueet on määritelty tämän määräyksen 1 kohdassa ja liitteessä.

Määritetyt alueet on esitetty niiden havainnollistamiseksi jäljempänä olevissa kartoissa.

Marine Management Organisation

SCI-alue Start Point to Plymouth Sound & Eddystone (Eddystone)

6 meripeninkulman raja (1983) (UKHO)

Riutat, joilla suojeltuja ominaisuuspiirteitä

SCI-riutta-alue Start Point to Plymouth Sound & Eddystone

Hoitoalueet

Cornwallin IFCA

MMO

© British Crown, NERC and SeaZone Solutions Ltd. All rights reserved. [SZ042010.001]. Contains UKHO Law of the Sea data © Crown copyright and database right. Reproduced with permission of the Joint Nature Conservation Commission. © Crown Copyright and database right [2013]. All rights reserved. Ordnance Survey Licence No. 100049981. Reproduced with permission of Natural England / Joint Nature Conservation Committee Not to be used for navigation.

LIITE III

MERIALUEHALLINTO (MMO)

VUODEN 2009 LAKI MERI- JA RANNIKKOALUEILLE PÄÄSYSTÄ (2009 c.23)

EUROOPPALAISELLA SUOJELLULLA MERIALUEELLA HAISBOROUGH, HAMMOND & WINTERTON (MÄÄRITETYT ALUEET) POHJAPYYDYKSILLÄ KALASTAMISTA KOSKEVA MÄÄRÄYS

MMO (14), joka käyttää elinympäristöjen ja lajien suojelusta vuonna 2010 annetun asetuksen (15) 38 pykälässä sekä meri- ja rannikkoalueille pääsystä vuonna 2009 annetun lain (16) 129 pykälässä sille annettuja valtuuksia, ja joka

— on toimittanut jäljennökset määräysluonnoksesta asianmukaisiin paikkoihin tarkastettavaksi kyseisen lain 130 pykälän 3 momentin mukaisesti;

— on toimittanut jäljennöksen määräysluonnoksesta kaikille sitä pyytäneille henkilöille kyseisen lain 130 pykälän 4 momentin mukaisesti;

— on julkaissut ehdotuksen määräyksen antamisesta kyseisen lain 130 pykälän 6 momentin ja 130 pykälän 7 momentin mukaisesti;

— on kuullut Euroopan komissiota, Belgian kuningaskunnan hallitusta ja Pohjanmeren alueellista neuvoa-antavaa toimikuntaa ja saanut näin määräysluonnokselle vahvistuksen komissiolta elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (17) 8 artiklan 3 kohdan, 9 artiklan 1 kohdan ja 9 artiklan 2 kohdan mukaisesti;

antaa seuraavan määräyksen.

Tulkinta

1. Tässä määräyksessä tarkoitetaan ”määritetyllä alueella” liitteessä määriteltyjä aluetta 1 ja aluetta 2.

Kielto

2. Yksikään henkilö ei saa käyttää minkäänlaista pohjapyydystä määritetyillä alueilla.

Tieteellistä tarkoitusta, varastointia ja jalostusta koskeva poikkeus

3. Tämä määräys ei koske henkilöä, joka toteuttaa määräyksen vastaisen toimen, jos kyseinen toimi toteutetaan MMO:n antaman kirjallisen luvan mukaisesti tieteellistä tarkoitusta, varastointia tai jalostusta varten.

Nimitys

4. Tätä määräystä voidaan kutsua eurooppalaisella merialueella Haisborough Hammond & Winterton (määritetty alue) pohjapyydyksellä kalastamista koskevaksi määräykseksi.

Tehty MMO:ssa ja vahvistettu sen sinetillä

[ ] päivänä [ ]kuuta 2013

LS

MMO:n sinetti lyötiin tähän määräykseen seuraavan henkilön läsnä ollessa:

[nimi]

MMO:n pääjohtaja

Ympäristö-, elintarvike- ja maaseutuasioiden valtiosihteeri käyttää meri- ja rannikkoalueille pääsystä vuonna 2009 annetun lain 130 pykälän 8 momentin mukaista valtaansa ja vahvistaa eurooppalaisella suojellulla merialueella Haisborough, Hammond & Winterton (määritetyt alueet) pohjapyydyksillä kalastamisesta [ ] päivänä [ ]kuuta 2013 annetun MMO:n määräyksen ja on päättänyt, että määräys tulee voimaan [ ] päivänä [ ]kuuta 2013.

[nimi]

[virkanimike]

Ylempi virkamies ympäristö-, elintarvike- ja maaseutuasioiden valtiosihteerin puolesta

Päiväys:

LIITE

Alueiden 1 ja 2 määritelmät

Tässä liitteessä käytetyt koordinaatit perustuvat vuosina 1984 ja 2004 tarkistettuun WGS 84 -koordinaattijärjestelmään, jossa ”WGS 84” tulee sanoista ”World Geodetic System” (maailman geodeettinen järjestelmä).

”Alue 1” tarkoittaa aluetta, joka jää seuraavien pisteiden välille piirretyn viivan sisään:

pisteestä A (52°47,792′N, 1°58,661′E) pisteeseen B

pisteestä B (52°47,919′N, 1°58,179′E) pisteeseen C

pisteestä C (52°48,229′N, 1°58,065′E) pisteeseen D

pisteestä D (52°48,267′N, 1°58,114′E) pisteeseen E

pisteestä E (52°48,442′N, 1°57,900′E) pisteeseen F

pisteestä F (52°48,705′N, 1°57,942′E) pisteeseen G

pisteestä G (52°48,876′N, 1°58,277′E) pisteeseen H

pisteestä H (52°48,814′N, 1°58,920′E) pisteeseen I

pisteestä I (52°48,615′N, 1°59,207′E) pisteeseen J

pisteestä J (52°48,465′N, 1°59,173′E) pisteeseen K

pisteestä K (52°48,397′N, 1°59,328′E) pisteeseen L

pisteestä L (52°48,123′N, 1°59,400′E) pisteeseen M

pisteestä M (52°47,926′N, 1°59,179′E)

takaisin pisteeseen A.

”Alue 2” tarkoittaa aluetta, joka jää seuraavien pisteiden välille piirretyn viivan sisään:

pisteestä A (52°50,804′N, 1°48,365′E) pisteeseen B

pisteestä B (52°50,617′N, 1°48,178′E) pisteeseen C

pisteestä C (52°50,698′N, 1°47,043′E) pisteeseen D

pisteestä D (52°51,027′N, 1°46,490′E) pisteeseen E

pisteestä E (52°51,133′N, 1°46,633′E) pisteeseen F

pisteestä F (52°51,013′N, 1°48,138′E)

takaisin pisteeseen A.

Perustelut

(Perustelut eivät ole määräyksen osa)

MMO on antanut tämän määräyksen sen varmistamiseksi, että kalastuksenhoidolla voidaan turvata luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY 6 artiklan vaatimusten noudattaminen

Tällä määräyksellä suojellaan Sabellaria spinulosa -madoista muodostuvia biogeenisiä riuttoja kieltämällä pohjapyydysten käyttö eurooppalaiseen suojeltuun merialueeseen Haisborough, Hammond & Winterton kuuluvilla määritetyillä alueilla.

Määritetyt alueet on määritelty tämän määräyksen 1 kohdassa ja liitteessä.

Määritetyt alueet on esitetty niiden havainnollistamiseksi jäljempänä olevissa kartoissa.

Marine Management Organisation

SCI-alue Haisborough, Hammond & Winterton

Ehdotetun kieltoalueen kokonaispinta-ala: 3.726533 km2

6 meripeninkulman raja (1983)

12 meripeninkulman raja (1983)

Sabellaria spinulosa-riutta

Videoidun riuttaelinympäristön rajat

MMO-hoitamat alueet

SCI-alue Haisborough, Hammond & Winterton

© British Crown, NERC and SeaZone Solutions Ltd. All rights reserved. [SZ042010.001]. Reproduced with permission of the Joint Nature Conservation Commission. © Crown Copyright and database right [2013]. All rights reserved. Contains UKHO Law of the Sea data © Crown copyright and database right. © Marine Management Organisation. © ICES (http://geo.ices.dk/) Not to be used for navigation.

LIITE IV

Otsikko: Eurooppalaisilla suojelluilla merialueilla Land’s End & Cape Bank (määritetyt alueet) pohjapyydyksillä kalastamista koskevaan määräykseen liittyvä vaikutustenarviointi Vaikutustenarvioinnin nro: MMO02 Asiasta vastaava ministeriö tai virasto: Merialuehallinto (MMO) Muut asianosaiset ministeriöt tai virastot: Defra, Natural England, Cornwall Inshore Fisheries and Conservation Authority (Cornwallin IFCA) Vaikutustenarviointi Päiväys: 9.9.2013 Vaihe: Laadinta/Vaihtoehdot Toimenpiteen alkuperä: Kotimaa Toimenpiteen tyyppi: Toissijainen lainsäädäntö Yhteyshenkilö: Michael Coyle Michael.Coyle@marinemangement.org.uk 0300 123 1032 Tiivistelmä: Toimenpide ja vaihtoehdot RPC:n lausunto: RPC:n lausunnon tila Parhaana pidetyn (tai todennäköisimmän) vaihtoehdon kustannukset Nettonykyarvo yhteensä Nettonykyarvo yrityksille Yritysten vuotuiset nettokustannukset (vuoden 2009 hinnoilla) Sovelletaanko ”One-In, Two-Out” periaatetta? Toimenpiteen luokittelu Ei tiedossa Ei tiedossa Ei tiedossa Ei Ei tiedossa Mistä ongelmasta on kyse? Miksi valtion toimenpiteet ovat tarpeen? MMO esittää tätä määräystä, koska liitteessä I nimettyjen kallioriuttojen ominaispiirteitä kyseisellä eurooppalaisella suojellulla merialueella on suojeltava pohjapyydyksillä kalastamiselta. Määräystä esitetään ympäristö-, elintarvike- ja maaseutuministeriön (Defra) käyttöön ottaman tarkistetun lähestymistavan mukaisesti, jotta taataan luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY (luontodirektiivi) sekä luonnonvaraisten lintujen suojelusta 30 päivänä marraskuuta 2009 annetun Euroopan parlamentin ja neuvoston direktiivin 2009/147/EY (lintudirektiivi) täysimääräinen noudattaminen ammattikalastuksessa. Toimenpidettä tarvitaan, koska markkinoiden puutteellista toimintaa meriympäristössä on korjattava toteuttamalla asianmukaisia kalastuksenhoitotoimenpiteitä (kuten tämä määräys) ominaispiirteiden suojelemiseksi, jotta varmistetaan negatiivisten ulkoisvaikutusten vähentyminen tai lieventyminen sopivalla tavalla. Määräyksen täytäntöönpanolla varmistetaan meriympäristön julkishyödykkeiden keskeytyksetön saanti. Ammattikalastuksen hoitoa koskeva tarkistettu lähestymistapa pannaan täytäntöön tutkimustiedon perusteella, riskilähtöisesti ja vaiheittain. Lähestymistapa perustuu hyväksyttyyn taulukkoon, jossa esitetään, miten kalastustoiminta voi vaikuttaa eurooppalaisten suojeltujen merialueiden nimettyihin ominaispiirteisiin. Jokainen toiminnon ja ominaispiirteen välinen vuorovaikutus on merkitty punaisella, oranssilla, vihreällä tai sinisellä sen mukaan, millaisia mahdollisia riskejä tietty pohjapyydystyyppi aiheuttaa kyseiselle ominaispiirteelle. Punainen merkintä kertoo, että ominaispiirteeseen kohdistuu suuri riski ja että kalastuksenhoitotoimenpiteet olisi asetettava etusijalle ja toteutettava vuoden 2013 loppuun mennessä. Kaikkia muita pyydystyyppien ja ominaispiirteiden välisiä taulukkoon merkittyjä vuorovaikutuksia arvioidaan myöhemmin ja asianmukaiset kalastuksenhoitotoimenpiteet toteutetaan tarvittaessa vuoteen 2016 mennessä. Pohjapyydysten ja kallioriutan ominaispiirteen välinen vuorovaikutus yhteisön tärkeänä pitämällä alueella (SCI-alueella) Land’s End & Cape Bank on merkitty punaiseksi, joten kalastuksenhoitotoimenpiteet on asetettu etusijalle, jotta ehkäistään ominaispiirteen vahingoittumista pohjapyydysten vaikutuksesta. Alueella ei ole muita suojeltavia ominaispiirteitä. Ehdotetulla määräyksellä varmistetaan, että kalastustoiminnan ja ominaispiirteen välistä vuorovaikutusta saadaan hallittua luontodirektiivin 6 artiklan mukaisesti. Vuorovaikutuksia muiden pyydysten ja riutan ominaispiirteiden välillä ei arvioida yhtä merkittäviksi, joten niitä tarkastellaan myöhemmässä vaiheessa. Defra odottaa 0–6 meripeninkulman etäisyydellä sijaitsevien alueiden kohdalla, että alueesta vastaava rannikkovesien kalastus- ja suojeluviranomainen (IFCA) on asiasta vastaava sääntelyviranomainen. Sen sijaan 6–12 meripeninkulman etäisyydellä sijaitsevien alueiden kohdalla MMO on asiasta vastaava sääntelyviranomainen, ja toimenpiteitä toteutetaan syrjimättömällä tavalla elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa annetun neuvoston asetuksen (EY) N:o 2371/2002 9 artiklan mukaisesti. MMO:n ja Cornwallin IFCA:n välisissä keskusteluissa sovittiin, että 0–12 meripeninkulman etäisyydellä sijaitsevaa Cape Bankin riutan ominaispiirrettä koskeva MMO:n määräys on parhaana pidettävä vaihtoehto.

Mitkä ovat toimenpiteen tavoitteet ja odotetut vaikutukset? Ehkäistään kallioriuttojen ominaispiirteiden heikentyminen pohjapyydysten käytön vaikutuksesta SCI-alueen Land’s End & Cape Bank osassa, joka sijaitsee 6–12 meripeninkulman etäisyydellä. Edistetään SCI-alueelle Land’s End & Cape Bank asetettuja suojelutavoitteita. Varmistetaan luontodirektiivin noudattaminen Defran tarkistetun lähestymistavan mukaisesti. Edistetään kestävää kalastusta ja suojellaan samalla meriympäristöä. Tehdään pohjapyydyksellä kalastamiseen kohdistuvista vaikutuksista mahdollisimman vähäisiä säilyttämällä mahdollisuuksien mukaan pääsy SCI-alueella sijaitseville muille kalastuspaikoille. Vähennetään negatiivisia ulkoisvaikutuksia ja varmistetaan julkishyödykkeiden keskeytyksetön saanti. Mitä vaihtoehtoja on harkittu, myös muut vaihtoehdot kuin sääntely? Perustelkaa parhaana pidetty vaihtoehto (lisätietoja taustatiedoissa). 1. Ei toimenpiteitä. 2. Harkinnanvaraisia toimenpiteitä. 3. MMO:n määräys, jolla kielletään pohjapyydysten käyttö koko SCI-alueella (koko aluetta koskeva kielto). 4. MMO:n määräys, jolla kielletään pohjapyydysten käyttö kallioriuttojen ominaispiirteiden päällä sekä asianmukaisilla suoja-alueilla (aluekohtainen kalastuksenhoito). 5. Toiminnan hallinta lainsäädännön säädöksellä, sääntelymääräyksellä tai kalastusluvilla. Parhaana pidetään vaihtoehtoa 4, jolla edistetään kestävää kalastusta, suojellaan meriympäristöä ja varmistetaan luontodirektiivin noudattaminen. Tarkistetaanko toimenpidettä? Sitä tullaan tarkistamaan. Tarkistamispäivä, jos tiedossa: Ei tiedossa Ylittääkö täytäntöönpano EU:n vähimmäisvaatimukset? Ei Kuuluuko jokin seuraavista organisaatioista toimenpiteen soveltamisalaan? Jos mikroyrityksille ei myönnetä poikkeusta, syyt ilmoitettava taustatiedoissa. Mikro Kyllä/Ei < 20 Kyllä/Ei Pienet Kyllä/Ei Keskisuuret Kyllä/Ei Suuret Kyllä/Ei Mikä on CO2-ekvivalentin muutos kasvihuonekaasupäästöissä? (miljoonaa CO2-ekvivalenttitonnia) Kaupattu: Ei kaupattu: Olen lukenut vaikutustenarvioinnin ja olen vakuuttunut siitä, että käytettävissä olevien tietojen perusteella siinä esitetään perusteltu näkemys parhaiden vaihtoehtojen todennäköisistä kustannuksista, hyödyistä ja vaikutuksesta Asiasta vastaavan allekirjoitus VALITSE ALLEKIRJOITTAJA: Päiväys:

Tiivistelmä: Analyysi ja taustatiedot Toimenpidevaihtoehto 1 Kuvaus: TÄYDELLINEN TALOUDELLINEN ARVIO Hinnan vertailuvuosi 2013 Nykyarvon vertailuvuosi 2013 Aikaväli vuosina 10 Nettohyöty (nykyarvo) (miljoonaa GBP) Pienin: Vapaaehtoinen Suurin: Vapaaehtoinen Paras arvio: KUSTANNUKSET (miljoonaa GBP) Siirtymäaika yhteensä (kiinteä hinta) (vuosina) Keskimäärin vuodessa (siirtymäaikaa lukuun ottamatta) (kiinteä hinta) Kokonais- kustannukset (nykyarvo) Pienimmät EI Vapaaehtoinen Vapaaehtoinen Suurimmat EI Vapaaehtoinen Vapaaehtoinen Paras arvio EI Vapaaehtoinen 200 000 GBP Keskeisten rahamääräisten kustannusten kuvaus ja arvo ”pääkohderyhmittäin” MMO:n arvioidut vuotuiset valvontakustannukset vaihtelevat 22 475 punnasta 23 475 puntaan. Paras arvio valvontakustannuksista on arvioitu pienimmän ja suurimman kustannusskenaarion puoliväliin (22 975 puntaa), jonka perusteella kustannusten nykyarvo 10 vuoden aikana on 200 000 puntaa. Kertaluonteisia kustannuksia ei ole ennakoitu. Yhdistyneen kuningaskunnan alusten maihin tuomasta saalismäärästä aiheutuvien vuosittaisten tulonmenetysten arvioitu määrä kieltoalueella suoja-alue mukaan luettuna on 11 788 puntaa ja asiaankuuluva bruttoarvonlisäys on 4 126,90 puntaa (1). Bruttoarvonlisäyksen nykyarvo vaikutustenarvioinnin 10 vuoden aikavälillä on 40 000 puntaa. Toimenpiteestä aiheutuu vain vähäinen siirtymisen tarve, sillä vaihtoehtoisia kalastuspaikkoja on käytettävissä, joten kokonaiskustannusarvioihin ei sisälly bruttoarvonlisäyksen menetystä. Kalastusalalle aiheutuvat kustannukset ovat tuolloin todennäköisesti yliarvioituja, sillä siirtymisen tarvetta ei odoteta olevan lainkaan ja kyseisillä alueilla bruttoarvonlisäyksestä odotetaan menetettävän 100 prosenttia. Muut keskeiset kustannukset ”pääkohderyhmittäin” Ranskan ja Belgian aluksilla on lain mukainen oikeus päästä 6 meripeninkulman ulkopuolelle jäävään SCI-alueen osaan. Kohdassa 7.4 kerrotaan, että sekä Belgian että Ranskan alusten toiminta kyseisellä SCI-alueella on vähäistä, mikä vahvistui myös Belgian kalastusalan edustajien kanssa varhaisessa vaiheessa käydyissä keskusteluissa. Ranskan viranomaisten kanssa keskusteltiin syyskuussa. Virallisen kuulemisen aikana sekä Ranskan että Belgian kalastusalan edustajat vahvistivat, että kalastustoimintaa harjoitetaan jonkin verran ehdotetulla Cape Bankin kieltoalueella. MMO esittää muiden lainvalvontaviranomaisten, kuten Yhdistyneen kuningaskunnan rajavalvontaviranomaisten ja poliisin, käyttöä, jotta niiden seuranta- ja valvontaresursseja voidaan hyödyntää täysimääräisesti. Näitä kustannuksia ei voida ilmoittaa tällä hetkellä rahamääräisesti, sillä niitä aiheutuu tarvittaessa tapauskohtaisten pyyntöjen perusteella ja ne saattavat vaihdella. Nämä lisäkustannukset voidaan lisätä tarvittaessa myöhemmin. HYÖTY (miljoonaa GBP) Siirtymäaika yhteensä (kiinteä hinta) (vuosina) Keskimäärin vuodessa (siirtymäaikaa lukuun ottamatta) (kiinteä hinta) Kokonaishyöty (nykyarvo) Pienin Vapaaehtoinen Vapaaehtoinen Vapaaehtoinen Suurin Vapaaehtoinen Vapaaehtoinen Vapaaehtoinen Paras arvio (1) Lisätietoja lähestymistavasta on saatavilla merisuojelualuetta koskevan vaikutustenarvioinnin liitteessä H7: http://publications.naturalengland.org.uk/publication/1940011

Keskeisten rahamääräisten hyötyjen kuvaus ja arvo ”pääkohderyhmittäin” Suositetun kiellon hyödyistä ei ole saatavana rahamääräisiä lukuja. Jäljempänä on kuitenkin kuvattu mahdollisia merkittäviä hyötyjä. Muut keskeiset hyödyt ”pääkohderyhmittäin” Määräyksen voimaantulosta aiheutuvat ympäristöhyödyt ovat merkittäviä, sillä sen avulla suojellaan alueella sijaitsevan kallioriutan ominaispiirteitä pohjapyydyksiltä. Määräyksellä edistetään säilyttämistä koskevan suojelutavoitteen saavuttamista. Suositetusta kiellosta aiheutuu yleistä hyötyä riutan elinympäristölle. Tämä voi lisätä alueen virkistyskäyttöä, esimerkiksi sukeltamista ja vapaa-ajan kalastusta, mikä saattaa hyödyttää paikallista taloutta (ks. taustatiedot). Keskeiset olettamat/herkkyydet/riskit Diskonttokorko (%) 3,5 % Kalastusalan keskimääräiset kustannusarviot perustuvat MMO:n arvioimiin maihin tuotujen saalismäärien arvoon SCI-alueella, joka sijaitsee ICES-alueella VII e tilastoruudussa 29E4. Ei tiedetä, miten suuri osuus maihin tuodun saaliin kokonaisarvosta on tosiasiallisesti peräisin suoraan ehdotetulta kieltoalueelta, jonka osuus on alle 5,79 prosenttia ICES-tilastoruudusta (3 840 neliökilometriä). Tässä vaikutustenarvioinnissa esitetyt tilastotiedot on laadittu määritetyt SCI-alueet kattavien ICES-tilastoruutujen alueella harjoitetusta toiminnasta annettujen ilmoitusten perusteella. Yhdistyneen kuningaskunnan alusten ilmoitettu toiminta (maihin tuodun saaliin määrä ja arvo sekä tiedot käytetyistä pyydyksistä) on saatu MMO:n Ifish-tietokannasta, ja siihen sisältyvät kaikki Yhdistyneeseen kuningaskuntaan rekisteröityjen kalastusalusten aluspäiväkirjaan tehdyt kirjaukset. Belgian ja Ranskan aluksia koskevat tiedot on otettu niistä maihin tuotuja saalismääriä koskevista tiedoista, jotka jäsenvaltiot ovat ilmoittaneet tieteellis-teknis-taloudellisen kalastuskomitean (STECF) pyyntiponnistusjärjestelyjä käsittelevälle työryhmälle. Tarkempi kuvaus kustannusten laskentamenetelmästä on annettu liitteissä A ja B. Yhdistyneen kuningaskunnan alusten ilmoitettu bruttoarvonlisäys on laskettu kertomalla maihin tuodun saalismäärän arvo sillä prosentuaalisella osuudella kokonaistuloista, joka vastaa kyseistä pyydystyyppiä/aluetta koskevaa bruttoarvonlisäystä. Arvioitua bruttoarvonlisäystä, joka esitetään prosentuaalisena osuutena kokonaistuloista (35 prosenttia pohjatrooleilla), on käytetty myös ehdotettuja merisuojelualueita koskevissa laskelmissa. Kalastajilta ja muilta sidosryhmiltä kuulemista edeltäneissä tapaamisissa kerättyjä tietoja on käytetty taustatietojen ja olettamien tukena, tosin niiden katsotaan olevan vain epävirallisia tietoja. Tapaamisissa kerätyt tiedot on esitetty hyötymistarkoituksessa, ja ne ovat vain pieni otos asianomaisena päivänä huomautuksia esittämässä olleiden edustajien näkemyksistä. Huomautuksia esittäneiden edustajien määrä vastaa vain niitä henkilöitä, jotka ovat tuoneet tiedon itsenäisesti esille, ei kyseistä kantaa puoltavien tai vastustavien henkilöiden määrää. YRITYKSIIN KOHDISTUVIEN VAIKUTUSTEN ARVIOINTI (Vaihtoehto 1) Välitön vaikutus yrityksiin (vuosittaisia vastaava) miljoonaa GBP: Sovelletaanko OITO-periaatetta? Toimenpiteen luokittelu Kustannukset: Hyödyt: Netto: Kyllä/Ei IN/OUT/Ei nettokustannuksia

TAUSTATIEDOT

1. Johdanto

1.2 Land’s End & Cape Bank on nimetty SCI-alueeksi alueella sijaitsevien kallioriuttojen eliöyhteisöjen perusteella. Kallioriuttojen eliöyhteisöt ovat muodostuneet alueille, joilla erilaiset kasvit ja eläimet ovat vallanneet esiin työntyvän kallion. Eliöyhteisöt muuttuvat auringon valaisemien, lähellä pintaa sijaitsevien alueiden yhteisöistä, joissa elää pääasiassa kasveja, kuten rakkoleviä ja punaleviä, syvemmälle veteen ulottuviksi yhteisöiksi, joissa kallioriutoilla elää erilaisia eläimiä, kuten piikkinahkaisia, sarveissieniä, koralleja, merivuokkoja, sammaleläimiä ja äyriäiseläimiä ( 19 )

1.3 Alueella sijaitsevat kallioriutat kuuluvat maan biologisesti monimuotoisimpiin riuttoihin, ja ne muodostavat monien harvinaisten tai biomaantieteellisen levinneisyysalueensa laidalla elävien lajien elinympäristön.

1.4 Ympäristö-, elintarvike- ja maaseutuministeriö (Defra) on ottanut käyttöön kalastuksen hoitoa eurooppalaisilla suojeluilla merialueilla koskevan tarkistetun lähestymistavan (ks. kohta 2.1). Näin ollen MMO:n oli laadittava toimenpiteitä kallioriutan ominaispiirteiden suojelemiseksi pohjapyydysten käytöltä 0–12 meripeninkulman etäisyydellä sijaitsevassa SCI-alueen Cape Bankin osassa, jotta varmistetaan luontodirektiivin ( 20 ) 6 artiklan täysimääräinen noudattaminen.

1.5 Pohjapyydyksellä tarkoitetaan kaikkia meressä työnnettäviä tai vedettäviä pyydyksiä, jotka koskettavat merenpohjaa. Näihin kuuluvat pohjapyyntiin tarkoitetut ovelliset troolit, pohjapyyntiin tarkoitetut puomitroolit sekä simpukkaharat. Kalastustoiminnan ja ominaispiirteen välistä vuorovaikutusta on siis rajoitettava kalastuksenhoitotoimenpiteillä.

1.6 Vaikutustenarvioinnin tarkoituksena on tuoda esiin kyseisten ominaispiirteiden suojelemiseksi esitetyn, pohjapyydysten käytön kieltämistä koskevan MMO:n määräyksen kustannukset ja hyödyt. Vaikutustenarvioinnista käy myös ilmi, miksi suositettua vaihtoehtoa pidetään parhaana. Vaikutustenarviointiluonnoksesta on järjestetty julkinen kuuleminen.

1.7 Vaikutustenarvioinnin perustana olevat tilastotiedot ja muut tiedot on saatu Natural England -asiantuntijaelimeltä (NE), rannikkovesien kalastus- ja suojeluviranomaisilta (IFCA) ja MMO:lta. Lisäksi MMO järjesti yhdessä Cornwallin IFCA:n kanssa Looessa 10. kesäkuuta 2013 sekä Devonin ja Severnin IFCA:n kanssa Plymouthissa 11. kesäkuuta 2013 yleisötilaisuudet, joissa tavattiin sidosryhmiä suorien kysymysten esittämiseksi ja tietojen keräämiseksi ehdotettujen kieltoalueiden (ks. karttakuva 1) taloudellisista vaikutuksista. Belgian viranomaisten ja kalastusalan edustajien kanssa pidettiin tapaaminen Belgiassa 12. heinäkuuta 2013, ja Ranskan viranomaisten ja kalastusalan edustajien kanssa Pariisissa 27. syyskuuta 2013. Ranskan kalastusalan edustajat toivat esiin, että Ranskan ovellisia trooleja on käytetty Cape Bankin ehdotetulla kieltoalueella ja että pyydystyyppien tekninen kehitys on syytä ottaa huomioon kalastuksenhoidossa. Ammattikalastajien haastatteluista saadut tiedot ja lausunnot merkittiin muistiin ja otettiin tässä vaikutustenarvioinnissa huomioon epävirallisina tietoina.

1.8 Määräysesityksen sekä kyseistä aluetta koskevan vaikutustenarvioinnin luonnoksista järjestettiin virallinen kuuleminen 10. syyskuuta 2013 – 22. lokakuuta 2013 lakimääräisen määräyksenantomenettelyn mukaisesti. Ranskan kalastusalan edustajilta saatujen huomautusten perusteella vahvistui, että pohjapyydyksillä kalastaminen tapahtuu Cape Bankin ehdotetun kieltoalueen läntisessä osassa. Myös Belgian kalastusalan edustajien vastauksista vahvistui, että Belgian aluksetkin harjoittavat kalastusta Cape Bankin ehdotetun kieltoalueen pohjoisosassa.

2. Toimenpiteen perustelut

2.1 Defra tarkisti kalastuksenhoitoa eurooppalaisilla suojelluilla merialueilla elokuussa 2012 määrittääkseen jatkossa tarvittavia kalastuksenhoitotoimenpiteitä, jotta alueen ominaispiirteet saadaan säilymään hyvässä kunnossa. Tästä syntyi kalastuksenhoitoa eurooppalaisilla suojelluilla merialueilla koskeva tarkistettu lähestymistapa ( 21 )

2.2. Tarkistetun lähestymistavan täytäntöönpano tapahtuu tutkimustiedon perusteella, riskilähtöisesti ja vaiheittain. Riskien priorisoinnin perustana on käytetty taulukkoa ( 22 ) , jossa luokitellaan kalastustoiminnan ja ekologisten ominaispiirteiden välisten vuorovaikutusten riskit. Kalastustoiminnan ja ominaispiirteen väliset vuorovaikutukset on merkitty punaisella, oranssilla, vihreällä tai sinisellä. Punaisella merkityt on asetettu ensisijaisiksi, ja niiden osalta kalastuksenhoitotoimenpiteet pannaan täytäntöön vuoden 2013 loppuun mennessä (kalastustoiminnan todellisesta määrästä riippumatta), jotta vältetään nimettyjen ominaispiirteiden heikentyminen luontodirektiivin 6 artiklan 2 kohdassa säädettyjen velvoitteiden mukaisesti. Oranssilla merkityt vuorovaikutukset edellyttävät aluekohtaista arviointia, jossa selvitetään, tarvitaanko ominaispiirteiden suojelemiseksi kalastuksenhoitotoimenpiteitä. Myös vihreällä merkityt vuorovaikutukset edellyttävät aluekohtaista arviointia, jos niihin liittyy yhdistelmävaikutuksia. Sininen merkintä tarkoittaa, ettei vuorovaikutusta todennäköisesti ole, eikä varsinaista lisäarviota näin ollen tarvita ( 23 )

2.3 Luontodirektiivin ( 24 ) 6 artiklan 1 ja 2 kohdassa vaaditaan, että erityisten suojelutoimien alueilla (SAC-alue) ja erityisillä suojelualueilla (SPA-alue) jäsenvaltioiden on — toteutettava tarvittavat suojelutoimenpiteet, jotka vastaavat liitteen I luontotyyppien ja liitteessä II esitettyjen lajien ekologisia vaatimuksia alueilla — toteutettava tarpeellisia toimenpiteitä luontotyyppien ja lajien elinympäristöjen heikentymisen sekä niitä lajeja koskevien häiriöiden estämiseksi, joita varten alueet on osoitettu.

2.4 Elinympäristöjen ja lajien suojelusta vuonna 2010 annetun asetuksen 8 pykälän 1 momentin määritelmän mukaan eurooppalainen suojeltu merialue on (muun muassa) mikä tahansa SAC-, SPA- tai SCI-alue. Kyseisen asetuksen 6 osassa säädetään eurooppalaisten suojeltujen merialueiden hoitoa koskevista vaatimuksista luontodirektiivin 6 artiklan 2, 3 ja 4 kohdan mukaisesti.

2.5 SCI-alueella Land’s End & Cape Bank esiintyy kallioriutan ominaispiirteitä, jotka on merkitty punaisella pohjapyydysten käyttöön liittyvien riskien osalta, joten kalastuksenhoitotoimenpiteet ovat välttämättömiä riskin poistamiseksi. MMO vastaa kalastuksenhoitotoimenpiteen täytäntöönpanosta ja kieltää kallioriutan ominaispiirteiden ja pohjapyydysten välisen vuorovaikutuksen. Muiden pyydystyyppien vuorovaikutusta kallioriutan ominaispiirteisiin arvioidaan keltaiseen tai vihreään merkintään liittyvän arviointiprosessin yhteydessä.

2.6 Alue sijaitsee kahdella hallinnollisella alueella, jotka on jaettu 0–6 meripeninkulman etäisyydellä ja 6–12 meripeninkulman etäisyydellä oleviin alueisiin. Alueella on kaksi pääasiallista kallioriutta-aluetta, yksi Land’s Endin osuudella ja toinen Cape Bankin osuudella. Land’s Endin riutta sijaitsee alle 6 meripeninkulman etäisyydellä, ja siihen sovelletaan Cornwallin IFCA:n antamaa määräystä. Cape Bankin riutta sijaitsee sekä alle 6 meripeninkulman etäisyydellä että 6–12 meripeninkulman etäisyydellä, ja siihen sovelletaan MMO:n antamaa määräystä.

2.7 Kallioriutan tarkan sijainnin ja laajuuden on määrittänyt asiantuntijaelin Natural England ( 25 ) . Suoja-alue perustuu Natural Englandin ohjeluonnokseen ( 26 ) , jossa suositellaan suoja-alueen koon määrittämistä suojellun ominaispiirteen syvyyden perusteella. Kallioriutan ominaispiirteet ulottuvat tällä alueella 100 metriin. Natural Englandin ohjeissa suositellaan, että 25–200 metrin syvyydessä suoja-alueen suuruus olisi kolme kertaa ominaispiirteen syvyys. Suoja-alueeksi määritettiin näin ollen 300 metriä (3 x 100 metriä).

2.8 Toimenpidettä tarvitaan, koska markkinoiden puutteellista toimintaa meriympäristössä on korjattava toteuttamalla asianmukaisia kalastuksenhoitotoimenpiteitä (kuten tämä määräys) ominaispiirteiden suojelemiseksi, jotta varmistetaan negatiivisten ulkoisvaikutusten vähentyminen tai lieventyminen sopivalla tavalla. Määräyksen täytäntöönpanolla varmistetaan meriympäristön julkishyödykkeiden keskeytyksetön saanti.

2.9 Markkinoiden toiminta on puutteellista, jos markkinat eivät tuota tehokasta lopputulosta. ( 27 ) Meriympäristön yhteydessä puutteellista toimintaa voidaan kuvata seuraavasti: — Julkishyödykkeet ja palvelut – Meriympäristöstä saatavat erilaiset ”tavarat ja palvelut”, kuten ilmaston sääntely ja biologinen monimuotoisuus, ovat julkishyödykkeitä (ketään ei voida estää hyötymästä niistä eikä palvelun kuluttaminen vähennä muiden mahdollisuuksia saada kyseistä palvelua). Julkishyödykkeen ominaispiirteiden vuoksi yksittäisillä henkilöillä ei ole välttämättä taloudellisia kannustimia antaa rahaa tai panostaa muulla tavoin vapaaehtoisesti sen varmistamiseen, että nämä hyödykkeet ovat jatkuvasti olemassa, mikä voi johtaa hyödykkeen niukkuuteen tai – kuten tässä tapauksessa – riittämättömään suojeluun. — Negatiiviset ulkoisvaikutukset – Negatiivisia ulkoisvaikutuksia aiheutuu, kun meriympäristölle vahinkoa aiheuttaneet käyttäjät eivät vastaa aiheutuneesta vahingosta täysin. Monissa tapauksissa meriympäristön tavaroille ja palveluille ei ole olemassa rahamääräistä hintaa, joten vahingon kustannuksia ei voida hinnoitella markkinoilla suoraan. Myöskään kaupankäynnin kohteena olevien tavaroiden (kuten luonnonkalojen) markkinahinnat eivät useinkaan vastaa kaikkia taloudellisia kustannuksia, vaan niistä vastaavat viime kädessä muut yksilöt ja koko yhteiskunta.

2.10 Hallituksen toimenpiteitä tarvitaan korjaamaan näitä molempia markkinoiden puutteellisen toiminnan syitä meriympäristössä. Eurooppalaisten suojeltujen merialueiden ominaispiirteiden suojelemiseksi toteutettavilla kalastuksenhoitotoimenpiteillä varmistetaan, että negatiiviset ulkoisvaikutukset vähenevät tai lievenevät sopivalla tavalla. Kalastuksenhoitotoimenpiteillä myös tuetaan meriympäristön julkishyödykkeiden keskeytyksetöntä saantia, esimerkiksi säilytetään Englannin aluevesien biologinen monimuotoisuus.

3. Toimenpiteen tavoitteet ja odotetut vaikutukset

3.1 MMO perustettiin meri- ja rannikkoalueille pääsystä vuonna 2009 annetulla lailla ( 28 ) johtamaan, puolustamaan ja hoitamaan meriympäristössä ja rannikkovesillä harjoitettavaa kestävää kalastusta siten, että se onnistuu turvaamaan sopivan tasapainon yhteiskuntaan, ympäristöön ja talouteen kohdistuvien hyötyjen välillä ja takaa näin merten hyvinvoinnin, kestävän kalastuksen ja kannattavan elinkeinotoiminnan.

3.2 Tähän vaikutustenarviointiin liittyvän toimenpiteen tavoitteena on edistää alueen suojelutavoitteita varmistamalla, että kallioriutan ominaispiirteitä suojellaan pohjapyydysten käytöstä aiheutuvalta vahingoittumiselta.

3.3 Alueen suojelutavoitteet ovat seuraavat: — Luonnollisia muutoksia estämättä pyritään säilyttämään — kallioriutan elinympäristön laajuus sekä elinympäristön ja sen lajien monimuotoisuus — elinympäristön eliöyhteisön rakenne (esimerkiksi yksittäisten merkittävien lajien populaatiorakenne ja niiden osuus ekosysteemin toiminnassa) — ympäristön luonnollinen laatu (esimerkiksi veden laatu, kerrostuneiden sedimenttien paksuus jne.) — ympäristön luonnolliset prosessit (esimerkiksi ympäristössä luonnollisesti tapahtuvat biologiset ja fysikaaliset prosessit, kuten veden kiertokulku ja sedimenttien kerrostuminen, eivät saisi poiketa nimeämisajankohdan vertailuarvoista)

3.4 Vaikutuksena odotetaan, että kalloriutan ominaispiirteiden heikentymisen riski vähenee ja luontodirektiivin 6 artiklan mukaiset velvoitteet täytetään. Kalastuksenhoitotoimenpiteiden taloudellisia vaikutuksia pyritään lisäksi saamaan mahdollisimman vähäisiksi.

4. Vaihtoehdot

4.1 Osana Defran tarkistettua lähestymistapaa parhaana pidettyjä kalastuksenhoitotoimenpiteitä ovat MMO:n määräykset, joita sovelletaan 6–12 meripeninkulman etäisyydellä, sekä se, että MMO johtaa 0–6 meripeninkulman etäisyydelle ulottuvien alueiden hoitoa. MMO:n ja Cornwallin IFCA:n kanssa käytyjen keskustelun perusteella sovittiin, että vaikka kyseinen SCI-alue ulottuu 0–6 meripeninkulman etäisyydelle, IFCA:n antamia määräyksiä sovelletaan 0–6 meripeninkulman etäisyydellä olevaan alueen osaan ja MMO:n määräystä sovelletaan kalastuksenhoitotoimenpiteissä, jotka kohdistuvat 0–12 meripeninkulman etäisyydellä sijaitsevaan Cape Bankin osaan. Näin ollen suositettu vaihtoehto on MMO:n määräys, jota sovelletaan 0–12 meripeninkulman etäisyydellä olevaan SCI-alueen osaan.

4.1.1 Vaihtoehto 1: Ei toimenpiteitä

Tähän vaihtoehtoon ei kuuluisi pysyvien kalastuksenhoitotoimenpiteiden toteuttamista. Vaihtoehto merkitsisi sitä, ettei vahinkoa aiheuttavasta toiminnasta alueeseen kohdistuviin riskeihin puututtaisi lainkaan eikä Defran tarkistetun lähestymistavan ja luontodirektiivin 6 artiklan 2 kohdan mukaisia velvoitteita täytettäisi.

4.1.2 Vaihtoehto 2: Harkinnanvaraiset toimenpiteet

Tässä vaihtoehdossa ominaispiirteiden suojelemiseksi laadittaisiin harkinnanvaraisia käytännön menettelyohjeita. MMO on ottanut tätä vaihtoehtoa tarkastellessaan huomioon paremman sääntelyn periaatteet (Better Regulation Principles), joiden mukaan uusi säädös voidaan antaa vasta viimeisenä keinona, sekä Defran tarkistetun lähestymistavan, jonka mukaan kalastuksenhoitotoimenpiteiden odotetaan olevan luonteeltaan säänteleviä riittävän suojelun varmistamiseksi. Defran tarkistetussa lähestymistavassa edellytetään myös, että toimenpiteet nimettyjen ominaispiirteiden ja pyydysten välisiin suuren riskin (punaisella merkittyihin) vuorovaikutuksiin puuttumiseksi on toteutettava joulukuun 2013 loppuun mennessä. MMO:n mielestä harkinnanvaraiset toimenpiteet eivät sovellu tässä tapauksessa, sillä ominaispiirteitä on suojeltava kiireellisesti ja on vaara, että jo vähäinen vuorovaikutus voi heikentää ominaispiirteitä.

4.1.3 Vaihtoehto 3: MMO:n määräys, jolla kielletään pohjapyydysten käyttö koko SCI-alueella (koko aluetta koskeva kielto)

Pohjapyydysten käytön kieltäminen koko Cape Bankin osassa SCI-aluetta ei ole välttämätöntä kallioriutan ominaispiirteiden suojelemiseksi, ja siitä aiheutuisi tarpeettomia tulonmenetyksiä SCI-alueen muita osia käyttäville kalastajille. Taulukkoon 1 merkitty, maihin tuodusta saalismäärästä aiheutuva arvioitu tulonmenetys olisi yhteensä 15 971,20 puntaa, kun parhaana pidetyssä vaihtoehdossa se olisi 11 788,83 puntaa, ja kiellon noudattamisen valvonnasta aiheutuvat kustannukset olisivat paljon suuremmat.

4.1.4 Vaihtoehto 4: MMO:n määräys, jolla kielletään pohjapyydysten käyttö Sabellaria spinulosa -riuttojen päällä sekä asianmukaisilla suoja-alueilla (aluekohtainen kalastuksenhoito)

Tätä vaihtoehtoa pidetään parhaana, ja jäljempänä esitetään siitä täydellinen analyysi.

4.1.5 Toiminnan hallinta lainsäädännön säädöksellä, sääntelymääräyksellä tai kalastusluvilla

Näitä hallintakeinoja ei pidetä asianmukaisena tässä tilanteessa. Meri- ja rannikkoalueille pääsystä annetun lain mukainen MMO:n määräyksenantovalta on sopivampi keino, koska se on tarkoitettu käytettäväksi merisuojelualueilla harjoitettavan toiminnan hallinnassa ja se on vallankäytön, joustavuuden, kuulemisen ja nopeuden kannalta asianmukainen sääntelyn taso.

4.2 Suositettu vaihtoehto

4.2.1 MMO:n määräys, jolla kielletään pohjapyydysten käyttö kyseisen kallioriuttojen ominaispiirteiden päällä sekä asianmukaisilla suoja-alueilla (aluekohtainen kalastuksenhoito).

4.2.2 Tätä vaihtoehtoa suositetaan, koska se on kustannustehokkain. MMO on sopivin viranomainen toteuttamaan kalastuksenhoitotoimenpiteitä Cape Bankin riutan ominaispiirteiden osalta 0–12 meripeninkulman etäisyydellä, koska sillä on valtuudet antaa koko aluetta koskevia määräyksiä SCI-alueen suojelutavoitteiden edistämiseksi. Ehdotetun kieltoalueen rajoja määritettäessä on otettu huomioon parhaat käytettävissä olevat tiedot ominaispiirteiden esiintyvyydestä sekä ominaispiirteiden esiintymisalueen ja määräyksen soveltamisrajan välisen suoja-alueen tarve. Kieltoalueen muotoa pohdittaessa huomioon otettiin myös kiellon noudattamisen valvonnan helppous ja selkeän rajaamisen tarve kiellon noudattamisen edistämiseksi.

5. Taustatiedot

5.1 Pohjapyydyksellä kalastamisen vaikutukset kallioriuttaan

5.1.1 Käytettävissä on vain vähän empiirisistä tutkimuksista saatua tietoa (29), jossa kalastuksen vaikutukset merenpohjan elinympäristöihin olisi kvantifioitu. Troolien vetämisen kallioisen kasvualustan poikki tiedetään kuitenkin vahingoittavan merkittävää osuutta laajoista pystysuuntaan kiinnittyneistä lajeista, kuten sarveissienistä ja koralleista, tai jopa tuhoavan merkittävän osuuden niistä kokonaan (Løkkeborg, 2005). Yhden troolin ylivedon aikana 67 prosenttia sarveissienistä vahingoittui Alaskanlahdella (Freese ym., 1999). Muut lajit, kuten polyypit, merivuokot, sammaleläimet, vaippaeläimet ja piikkinahkaiset, ovat herkkiä liikkuville pyydyksille (McConnaughey ym., 2000; Sewell ja Hiscock, 2005). Troolaus voi myös vähentää elinympäristön monimuotoisuutta, kun kovaan kasvualustaan liittyvät lohkareet ja irtokivet liikkuvat edestakaisin (Engel ja Kvitek, 2008; Freese ym., 1999). Fyysinen vahingonsietokyky vaihtelee alustan tyypin mukaan, ja savikiviriutat ovat erityisen herkkiä rakenteellisille vahingoille (Attrill ym., 2011). Merkittävän vaikutuksen riskin katsotaan olevan riittävä peruste riskin merkitsemiseksi punaisella ja kalastuksenhoitotoimenpiteiden toteuttamiseksi näin ollen jo tänä vuonna.

5.2 Kallioriutan ominaispiirteiden esiintyminen

Alla olevassa karttakuvassa 1 on esitetty kallioriutan sijainti Cape Bankin osassa SCI-aluetta.

Karttakuva 1

Alueen ja ominaispiirteen kartta

Marine Management Organisation

SCI-alue Land's End & Cape Bank

6 meripeninkulman raja (UKHO)

12 meripeninkulman raja (UKHO)

MMo:n hoitama alue

Kauempana merellä sijaitseva Cape Bankin pystyriutta

SCI-alue Land's End & Cape Bank

Cornwallin IFCA:n hoitama alue

© British Crown, NERC and SeaZone Solutions Ltd. All rights reserved. [SZ042010.001]. Natural England Copyright 2008. © Crown Copyright. All rights reserved 2008. © Marine Management Organisation. Contains UKHO Law of the Sea data © Crown copyright [2013] and database right. Ordnance Survey Licence No. 100049981. Reproduced with permission of Natural England / Joint Nature Conservation Committee. Not to be used for navigation.

6. Asiaankuuluvat sektorit

6.1 Kalastusala: Kielto koskee pääasiassa puomitrooleja, hara-aluksia ja muita pohjapyyntiin tarkoitettuja trooleja, joihin kuuluu lähinnä Newlynissa saaliinsa maihin purkavia aluksia. Ranskan ja Belgian aluksilla on oikeus päästä kalastamaan pohjakalaa, mutta valtaosaa saaliista ei kuitenkaan pureta maihin Yhdistyneessä kuningaskunnassa. Sidosryhmien ja Belgian kalastusalan edustajien kanssa ennen ehdotetusta toimenpiteestä järjestettyä kuulemista käydyssä vuoropuhelussa kävi ilmi, että pohjapyydyksillä kalastaminen on vähäistä. Muutamat Ranskan ovelliset troolit kalastavat Cape Bankin ehdotetun kieltoalueen länsipäässä ja useat Belgian alukset saman alueen pohjoispäässä. Toimenpiteen ei odoteta vaikuttavan kalastusalan lisäksi muihin sektoreihin.

6.2 Paikallistaloudet ja yhteiskunta: Yhdistyneen kuningaskunnan, Ranskan ja Belgian paikallisyhteisöille maihin tuodun saalismäärän mahdollisesta menettämisestä aiheutuvien sosiaalisten ja taloudellisten kustannusten mahdollisuus ja tästä seuraava vaikutus paikalliseen kalastukseen on pieni. Tämä johtuu siitä, että vaihtoehtoisia kalastuspaikkoja on käytettävissä, joten siirtyminen muille alueille on hyvin vähäistä. Parhaana pidetyn vaihtoehdon vaikutukset ovat todennäköisesti vähäisiä, sillä vallitsevana kalastuksen muotona on seisovalla pyydyksellä kalastaminen, jota harjoittavat Newlynissa, Mouseholessa, Sennen Covessa, muissa Penwithin avoimissa satamissa, St Ivesissa ja Haylessa sijaitsevat alukset. Kallioriuttojen suojelusta aiheutuvista laajemmista hyödyistä on kerrottu kohdassa 7.

6.3 Valvontaelimet: MMO on päävastuussa ehdotetun kieltoalueen noudattamisen valvonnasta 0–12 meripeninkulman etäisyydellä, joten valvonnasta aiheutuvat lisäkustannukset kohdistuisivat siihen. Nämä arvioidut kustannukset on esitetty kohdassa 7.

7. Kustannusten ja hyötyjen analysointi

7.1 Suositetun vaihtoehdon kustannukset

7.1.1 Pohjapyydysten käytön kieltämisestä ehdotetulla alueella voisi aiheutua seuraavia kustannuksia:

— kalastuspaikan pienentymisestä kalastusalalle aiheutuvat välittömät kustannukset

— muille kalastuspaikoille siirtymisestä kalastusalalle aiheutuvat kustannukset

— mahdolliset ympäristövaikutukset, jotka liittyvät elinympäristöjen vahinkojen lisääntymiseen muilla alueilla kalastuksen siirtyessä niille

— kalastuksenhoitotoimenpiteiden hallinnoinnista ja noudattamisen valvonnasta MMO:lle aiheutuvat kustannukset.

7.1.2 Kalastusalalle aiheutuvat kustannukset, mukaan luettuina mahdolliset muille alueille siirtymisestä aiheutuvat kustannukset, sekä MMO:lle aiheutuvat hallinnolliset ja kiellon noudattamisen valvonnasta aiheutuvat kustannukset voidaan esittää rahamääräisinä. Nämä arvioidut arvot on koottu yhteen ja esitetty tässä vaikutustenarvioinnissa (jäljempänä olevat taulukot 1–2). Elinympäristöjen mahdollisten vahinkojen lisääntymisestä aiheutuvia ympäristökustannuksia on hankala ilmaista lukuarvoina, ja siksi ne kuvataan tässä muina kuin rahamääräisinä kustannuksina.

7.2 Kalastusalalle aiheutuvien kustannusten analysointi

7.2.1 Ehdotetun kiellon vaikutusten arvioinnissa käytettyjä tietoja on saatu seuraavista lähteistä:

— alusten maihin tuomat saalismäärät vuosina 2008–2011 MMO:n tilastoista saatujen, aluspäiväkirjaan kirjattujen tietojen sekä myynti-ilmoitusten tietojen perusteella

— maihin tuodut saalismäärät ICES-ruutujen tasolla. SCI-alueen sekä riutta-/suoja-alueen arvioidun saalismäärän ja arvioidun maihin tuodun saalismäärän tarkempi analysointi Yhdistyneen kuningaskunnan ja muiden jäsenvaltioiden osalta (taulukot 1 ja 2)

— MMO:n kalastajilta keräämät tiedot kuulemista edeltäneissä tilaisuuksissa, joita pidettiin kesäkuusta elokuuhun 2013

— sidosryhmiltä kerätyt tiedot MMO:n virallisessa määräystä koskevassa kuulemisessa 10. syyskuuta 2013 – 22. lokakuuta 2013

— paikallisen MMO:n ja IFCA:n rannikkoalueesta vastaavan virkamiehen tiedot.

7.3 Epävarmuus ja olettamat

7.3.1 Keskimääräiset kustannusarviot perustuvat Yhdistyneen kuningaskunnan alusten maihin tuoman saalismäärän arvioituihin arvoihin SCI-alueella ICES-tilastoruudussa 29E4 (ks. karttakuva 2). Ei tiedetä, miten suuri osuus maihin tuodun saalismäärän kokonaisarvosta on tosiasiallisesti peräisin suoraan ehdotetulta kieltoalueelta, jonka osuus on alle 5,79 prosenttia ICES-ruudusta. Tilastotiedot on laadittu määritetyt SCI-alueet kattavien ICES-ruutujen alueelta ilmoitetun toiminnan perusteella. Ilmoitettu toiminta (maihin tuodun saaliin määrä ja arvo sekä tarkemmat tiedot käytetyistä pyydyksistä) on saatu MMO:n Ifish-tietokannasta. Belgian ja Ranskan aluksia koskevat tiedot on poimittu niistä maihin tuotuja saalismääriä koskevista tiedoista, jotka jäsenvaltiot ovat ilmoittaneet tieteellis-teknis-taloudellisen kalastuskomitean (STECF) pyyntiponnistusjärjestelyjä käsittelevälle työryhmälle. Tarkempi kuvaus kalastusalan kustannusten laskentamenetelmästä on annettu liitteissä A ja B.

7.3.2 Taulukossa 1 esitetyt ehdotetun kieltoalueen arvot on laskettu kertomalla koko SCI-alueen osalta arvioidut arvot SCI-alueella sijaitsevan kieltoalueen pinta-alan prosentuaalisella osuudella koko SCI-alueesta. Useimmiten ehdotettujen kieltoalueiden pinta-alat ovat suhteellisen pieniä koko SCI-alueeseen verrattuna. Ilmoitettua arviota on siis käytettävä varovasti, eikä se vastaa ehdotetulla kieltoalueella syntyvää tosiasiallista arvoa. Lisäksi on myönnettävä, että riutan ympäristö voi olla biologiselta monimuotoisuudeltaan runsaampaa, eli se voi olla suhteessa kalaisampi kalastuspaikka, ja että kalastuspaikan pienentymisen arvo saatetaan aliarvioida analyysissä.

7.3.3 Kalastajilta ja muilta sidosryhmiltä kuulemista edeltäneissä tapaamisissa kerättyjä tietoja käytetään taustatietojen ja olettamien tukena, tosin niiden katsotaan olevan vain epävirallista tietoa. Kerätyt tiedot on esitetty hyötymistarkoituksessa, ja ne ovat vain pieni otos asianomaisena päivänä huomautuksia esittämässä olleiden edustajien näkemyksistä. Huomautuksia esittäneiden edustajien määrä vastaa vain niitä henkilöitä, jotka ovat tuoneet tiedon itsenäisesti esille, ei tiettyä kantaa puoltavien tai vastustavien henkilöiden määrää.

7.3.4 Muiden jäsenvaltioiden alusten maihin tuomia saalismääriä koskevat tiedot ovat vähäisiä, koska valtaosa näistä aluksista ei pura saalista Yhdistyneessä kuningaskunnassa. Joitakin oletuksia voidaan kuitenkin esittää Yhdistyneen kuningaskunnan kalastuksen seurantakeskuksessa (FMC) alusten satelliittiseurantajärjestelmän (VMS) kautta vastaanotettujen, muiden jäsenvaltioiden yli 15-metrisiä aluksia koskevien tietojen perusteella, mistä on tarkempia tietoja kohdassa 7.4.

Karttakuva 2

Kartta ICES-tilastoruudusta 29E4 ja SCI-alueesta Land's End & Cape Bank

Marine Management Organisation

SCI-alue Land's End & Cape Bank (ICES-tilastoruutu 29E4)

6 meripeninkulman raja (UKHO)

12 meripeninkulman raja (UKHO)

SCI-alue Land's End & Cape Bank Kauempana merellä sijaitseva

Cape Bankin pystyriutta

MMO:n hoitama alue

Cornwallin IFCA:n hoitama alue

Reproduced with permission of Natural England / Joint Nature Conservation Committee. © ICES (http://geo.ices.dk/) © Marine Management Organisation. © Natural England Copyright 2008. © Crown Copyright. All rights reserved 2008. Contains UKHO Law of the Sea data © Crown Copyright and database right [2013]. All rights reserved. Ordnance survey Licence No. 100049981. Not to be used for navigation.

7.4 Kalastus SCI-alueella Land's End & Cape Bank

7.4.1 Valtaosa ICES-alueella 29E4 toimivista Yhdistyneen kuningaskunnan aluksista on pituudeltaan alle 10-metrisiä ja pääasiassa verkkoaluksia (165 alusta), käsisiima-aluksia (146 alusta), merta-aluksia (71 alusta) ja muita pohjatrooleja (11 alusta). Lisäksi on joitakin yli 15-metrisiä puomitrooleja (25 alusta).

7.4.2 Maihin tuodaan eniten pelagisia kaloja, äyriäisiä, pohjakalaa ja nilviäisiä.

7.4.3 Ranskan ja Belgian aluksilla on lain mukaan oikeus päästä yli 6 meripeninkulman etäisyydellä sijaitsevaan SCI-alueen osaan.

7.4.4 Suurin osa ICES-alueilla kalastavista Ranskan ja Belgian aluksista on yli 15-metrisiä, ja alle 10-metrisiä aluksia on muutamia. Muiden jäsenvaltioiden alusten maihin tuomia saalismääriä koskevat tiedot ovat vähäisiä, koska valtaosa näistä aluksista ei pura saalista Yhdistyneessä kuningaskunnassa. 7.4.5 VMS-tiedot (30) Ranskan ja Belgian aluksista viittaavat siihen, että SCI-alueeseen kuuluvilla ehdotetuilla kieltoalueilla, joihin niillä on pääsyoikeus, kalastetaan vain vähän tai ei lainkaan (karttakuvat 3 ja 4).

7.4.5 Belgian kalastusalan edustajien kanssa pidettiin kuulemista edeltävä tapaaminen 12. heinäkuuta 2013 Ostendissa Belgian kalastusviranomaisten avustuksella. Tarkoituksena oli tiedottaa Englannin SCI-alueella toteutettavasta mahdollisesta ammattikalastuksen hoitotoimenpiteestä, joka vaikutti Belgian alusten kalastusoikeuteen 6–12 meripeninkulman etäisyydellä. Heinäkuun 12. päivän tapaamiseen osallistuneet alan edustajat kertoivat, että senhetkiset ehdotetut toimenpiteet SCI-alueella sijaitsevan kallioriutan ominaispiirteiden suojelemiseksi eivät vaikuttaneet merkittävästi niiden toimintaan. Kyseisiä kallioriuttoja pidettiin pääasiassa sopimattomina pohjapyydysten käytölle. Ranskan viranomaisten ja kalastusalan edustajien kanssa pidettiin kuulemistilaisuus Pariisissa 27. syyskuuta 2013, ja tilaisuudessa vahvistui, että kaksitoista 15–24-metristä ovellista troolia Normandiasta kalasti Cape Bankin ehdotetulla kieltoalueella.

7.4.6 Sekä Belgian että Ranskan kalastusalan edustajilta kuulemisissa saaduista virallisista vastauksista vahvistui, että ehdotetulla kieltoalueella harjoitetaan kalastusta jonkin verran.

Karttakuva 3

Ranskan alusten VMS-sijaintiraportit vuodelta 2012

Marine Management Organisation

Ranskan alusten VMS-tiedot 2012 (SCI-alue Land's End & Cape Bank)

6 meripeninkulman raja (1983) (UKHO)

12 meripeninkulman raja (1983) (UKHO)

Ranskan alusten VMS-tiedot 2012 (yli 15-metriset alukset

Nopeus (solmuina)

0.00 - 6.00

≥ 6.01

MMO:n hoitama alue

Kauenpana merella sijaitseva Cape Bankin pystyriutta

SCI-alue Land's End & Cape Bank

© British Crown, NERC and SeaZone Solutions Ltd. All rights reserved. [SZ042010.001]. Reproduced with permission of the Joint Nature Conservation Commission. © Crown Copyright and database right [2013]. All rights reserved. Contains UKHO Law of the Sea data. ©Marine Management Organisation. Ordnance Survey Licence No. 100049981. Reproduced with permission of Natural England / Joint Nature Conservation Committee. Not to be used for navigation.

Karttakuva 4

Belgian alusten VMS-sijaintiraportit vuodelta 2012

Marine Management Organisation

Belgian alusten VMS-tiedot 2012 (SCI-alue Land's End & Cape Bank)

12 meripeninkulman raja (1983) (UKHO)

6 meripeninkulman raja (1983) (UKHO)

MMO:n hoitama alue

Kauempana merellä sijaitseva Cape Bankin alue

SCI-alue Land's End & Cape Bank

Belgian alusten VMS-tiedot 2012 (yli 15-metriset alukset)

Nopeus (soimuina)

0.00 - 6.00

≥ 6.01

© British Crown, NERC and SeaZone Solutions Ltd. All rights reserved. [SZ042010.001]. Reproduced with permission of the Joint Nature Conservation Commission. ©Crown Copyright and database right [2013]. All rights reserved. Ordnance Survey Licence No. 100049981. Reproduced with permission of Natural England / Joint Nature Conservation Committee. Contains UKHO Law of the Sea data ©Crown copyright and database right. ©Marine Management Organisation Not to be used for navigation.

7.5 Asiaankuuluvan maihin tuodun saalismäärän arvon määrittäminen

Yhdistynyt kuningaskunta

7.5.1 Kalastusaluksiin kohdistuvana välittömänä vaikutuksena olisi pohjapyydyksillä saadun saalismäärän väheneminen ja sitä kautta maihin tuodun saalismäärän väheneminen ehdotetulla kieltoalueella. Mahdollisten vaikutusten arvioimiseksi analysoitiin MMO:n keräämiä, maihin tuotuja saalismääriä koskevia tietoja.

7.5.2 Taulukossa 1 on esitetty ICES-tilastoruudun 29E4 alueelta maihin tuotua saalismäärää koskeva laskelma (mukana Yhdistyneen kuningaskunnan alukset, joiden on havaittu kalastaneen alueella tammikuusta 2008 lähtien). Taulukon 1 arviot perustuvat maihin tuodun saaliin keskimääräiseen määrään tammikuusta 2008 joulukuuhun 2011 ulottuvalla jaksolla.

Taulukko 1

Yhdistyneen kuningaskunnan alusten maihin tuomat saalismäärät ICES-alueelta 29E4 keskimäärin vuosittain sekä SCI-alueelta maihin tuodut arvioidut keskimääräiset saalismäärät (tammikuu 2008 – joulukuu 2011)

Pyydystyyppi Maihin tuodun saaliin paino (tonneina) ICES-alueelta 29E4 maihin tuodun saaliin arvo (GBP) SCI-alueelta maihin tuodun saaliin arvo (GBP) Kieltoalueelta maihin tuodun saaliin arvo (73,813 % SCI-alueesta) (GBP) Puomitroolit 209 830 886 2 492,30 1 839,65 Harat 86 120 294 0 0 Meriraputroolit 3 3 753 141,90 104,74 Muut pohjatroolit 161 342 297 13 337 9 844,44 Yhteensä 459 1 297 230 15 971,20 11 788,83

7.5.3 SCI-alueelta maihin tuodun saalismäärän arvioitu arvo on laskettu yhdistämällä käytettävissä olevat maihin tuotuja saalismääriä koskevat tiedot (jotka jokainen kalastusalus antaa ICES-ruudun tasolla) kalastusaluksen toimintaa SCI-alueella koskeviin tietoihin (jotka perustuvat VMS-raportteihin). Menetelmässä SCI-alueeseen sovelletaan kunkin ICES-ruudun alueelta maihin tuodun saalismäärän osuutta koko SCI-alueella harjoitetun kalastustoiminnan määrän perusteella.

SCI-alueella Land's End & Cape Bank on käytetty ICES-ruutua (29E4) koskevia maihin tuodun saalismäärän tietoja, jotka on luokiteltu aluksen koon mukaan (yli 15-metriset alukset, 10–15-metriset alukset ja alle 10-metriset alukset).

Tämän jälkeen ehdotetulta kieltoalueelta maihin tuodun saalismäärän arvo on arvioitu suhteellisesti (alueiden koon mukaan) SCI-alueelta maihin tuodun saalismäärän arvioidun arvon perusteella.

SCI-alueeseen liittyvien ICES-ruutujen alueella harjoitettua toimintaa koskevat tiedot on jaoteltu kattavasti vuosia 2008–2011 koskevissa kalastustilastotaulukoissa.

Arvion mukaan SCI-alueelta yli 15-metrisillä puomitrooleilla saadut keskimääräiset vuositulot ovat 2 434,6 puntaa. Yli 15-metrisiltä hara-aluksilta ei ole merkitty tuloja, eikä myöskään muilta pohjatrooleilta. Alle 10-metrisillä puomitrooleilla arvioidut keskimääräiset vuositulot ovat 10,90 puntaa, ja 10–15-metrisillä puomitrooleilla 46,80 puntaa. (Tiedot on jaoteltu kattavasti vuosia 2008–2011 koskeviin kalastustilastotaulukkoihin kuuluvassa taulukossa 5.)

Kuulemista edeltäneessä sidosryhmien tapaamisessa kävi ilmi, että määräyksen antamisen pääasiallinen rahallinen vaikutus kohdistuu pohjatroolaukseen ja haralla tapahtuvaan kampasimpukoiden pyyntiin.

7.5.4 Arvioiden mukaan ehdotetulta kieltoalueelta (joka on 73,813 prosenttia SCI-alueesta) maihin tuodusta saalismäärästä johtuvat tulonmenetykset ovat yhteensä 11 788,83 puntaa.

7.5.5 Arvioidut kokonaiskustannukset ovat todennäköisesti yliarvioituja, sillä muille alueille siirtymistä ei ole odotettavissa.

Ranska ja Belgia

7.5.6 VMS-tietojen analysoinnin perusteella valtaosa Belgian alusten kalastustoiminnasta ICES-ruudun 29E4 alueella tapahtuu SCI-alueen ulkopuolella. Vuonna 2012 ICES-alueen pohjoisosissa kalasti 26 Belgian alusta.

Suurin osa Ranskan alusten kalastustoiminnasta ICES-ruudun 29E4 alueella tapahtuu SCI-alueen ulkopuolella alueesta luoteeseen. Vuonna 2012 SCI-alueeseen kuuluvan Cape Bankin läntisessä osassa 46 Ranskan alusta ilmoitti VMS-sijainnin, jonka mukaan ne purjehtivat 1–6 solmun nopeudella.

7.5.7 Belgian alusten kalastustoiminta kohdistuu pääasiassa Solen osaan kyseisellä alueella, ja Ranskan alusten kalastustoiminta kohdistuu Haddockiin ja Codiin. Analyysiä muiden maiden kuin Yhdistyneen kuningaskunnan alusten VMS-toiminnasta ICES-ruutujen alueella koskevassa liitteessä B mainittua menetelmää käyttäen on arvioitu, että vuonna 2012

— Belgian alusten maihin tuoma saalismäärä tonneina niistä SCI-alueen osista, joihin aluksilla on pääsy, on arviolta 0,44 tonnia. Arvoksi arvioidaan 1 749 puntaa.

— Ranskan alusten maihin tuoma saalismäärä tonneina niistä SCI-alueen osista, joihin aluksilla on pääsy, on arviolta 24,98 tonnia. Arvoksi arvioidaan 44 036 puntaa.

7.5.8 Karttakuvista 3 ja 4 näkyy kuitenkin, että suurin osa kalastustoiminnasta on keskittynyt alueen luoteisväylään, joka jää ehdotetun kieltoalueen (riutta ja suoja-alue) ulkopuolelle. Maihin tuodun saalismäärän tosiasiallisen arvioidun menetyksen arvellaan näin ollen olevan paljon yllä esitettyä pienempi. Liitteessä B on lisätietoja muiden maiden kuin Yhdistyneen kuningaskunnan alusten kalastustoiminnasta ehdotetuilla kieltoalueilla ja niiden ympärillä.

7.6 Kiellon todennäköiset vaikutukset kalastusaluksiin

7.6.1 Maihin tuodun saalismäärän arvioidun menetyksen oletetaan olevan yliarvioitu (pohjapyydyksellä kalastaminen kallioriutan päällä on vähäistä), joten ehdotetun kiellon odotetaan vaikuttavan kalastusaluksiin vain vähän. Monet kalastajat ilmoittivat ennen kuulemista järjestetyissä tapaamisissa, ettei pohjapyydyksiä käytetä kallioriuttojen päällä, sillä se vahingoittaisi pyydyksiä. Ranskan ja Belgian kalastusalan edustajat vahvistivat, että Cape Bankin kieltoalueen läntisen ja pohjoisen osan ympäristössä olevat kalastuspaikat menetetään, mutta vaihtoehtoisille kalastuspaikoille on kuitenkin helppo päästä.

7.7 Sopeutuvuus

7.7.1 Kalastustoimintaan kohdistuvien, ehdotetun kiellon todennäköisten vaikutusten arvioimiseksi on arvioitava, missä määrin alukset pystyvät säilyttämään saaliin arvon siirtymällä kalastamaan muille alueille.

7.7.2 Kalastajia pyydettiin täyttämään arviointia varten kysely, jossa kysyttiin suoraan, missä määrin he joutuisivat siirtymään muille alueille ehdotetun kiellon vuoksi ja pystyisivätkö he kalastamaan vaihtoehtoisilla kalastuspaikoilla ja sopeutumaan tilanteeseen säilyttääkseen saaliin arvon. Useat kalastajat ilmoittivat, etteivät pystyisi vaihtamaan kalastuspaikkaa tai pyydystyyppiä, mutta koska ehdotettu vaihtoehto rajoittaa kalastusta ainoastaan kallioriutan päällä ja suoja-alueella, siirtymisen tarvetta ei juurikaan ole.

7.7.3 Parhaana pidetyllä vaihtoehdolla (määritettyä kieltoaluetta koskevalla määräyksellä) koko aluetta koskevan kiellon asettamisen sijaan minimoidaan pohjapyydystä käyttävien alusten tarve siirtyä muille alueille. Ranskan ja Belgian kalastusalan edustajat vahvistivat kuulemista edeltävässä vaiheessa sekä virallisen kuulemisen aikana, että kalastusta harjoitetaan ehdotetulla kieltoalueella. Muille alueille siirtymisen laajuutta ja vaihtoehtoisia kalastuspaikkoja ei kuitenkaan kommentoitu erikseen.

7.7.4 Pyydysten tekninen edistyminen ja vaikutukset herkkiin ominaispiirteisiin aiotaan ottaa huomioon oranssilla/vihreällä merkityn prosessin aikana.

7.8 Välilliset kustannukset

7.8.1 Ympäristökustannukset

Suositetussa vaihtoehdossa on vain hyvin vähäinen mahdollisuus kustannusten nousuun siitä syystä, että kauemmas vaihtoehtoisille kalastuspaikoille siirtyvät alukset kuluttaisivat enemmän polttoainetta, sillä suurin osa kalastajista on ilmoittanut, ettei kalasta kyseisellä alueella, ja vaihtoehtoisille kalastuspaikoille on helppo päästä.

7.9 Hallinnolliset kustannukset ja valvontakustannukset

7.9.1 MMO soveltaa kiellon noudattamisen valvonnassa tiedusteluun perustuvaa riskilähtöistä lähestymistapaa, jota käyttävät useat hallituksen sääntelyviranomaiset kansallisen tiedustelumallin (National Intelligence Model) (31) mukaisesti. Jos tiedustelun perusteella vaikuttaa siltä, ettei kieltoa noudateta tai on olemassa riski sen noudattamatta jättämisestä, MMO laatii kyseisen suojellun merialueen tarpeisiin sovitetun valvontastrategian ja osoittaa siihen tarvittaessa resursseja. Tähän voi kuulua merivoimien partiointia, ilmavalvontaa tai muiden virastojen (esimerkiksi rannikkovesien kalastus- ja suojeluviranomaisten (IFCA), Yhdistyneen kuningaskunnan rajavalvontaviranomaisten tai ympäristöviraston (EA)) kanssa järjestettäviä yhteisiä operaatioita. MMO koordinoi mahdollisia yhteisiä operaatioita. MMO soveltaa suojeltujen merialueiden sääntelyssä vuonna 2006 annetun, lainsäädäntöä ja sääntelyä uudistaneen lain (Legislative and Regulatory Reform Act) mukaisia periaatteita sekä sääntelyviranomaisten toimintaohjeita (Regulators' Compliance Code) ja pyrkii varmistamaan, että sen mahdolliset valvontatoimet ovat oikeasuhteisia, vastuullisia, johdonmukaisia, avoimia ja kohdennettuja (32).

7.9.2 Ehdotetun määräyksen noudattamisen valvonta hoidetaan nykyisestä talousarviosta. EU:n VMS-seurantajärjestelmää käytetään hallinnointityökaluna yli 12-metrisiin aluksiin kohdistuvassa meri- ja ilmavalvonnassa. Alueella harjoitetaan kalastusta vain vähän, joten noudattamatta jättämisen riski on lähes olematon tai pieni (33). Taulukossa 2 on esitetty parhaana pidetyn vaihtoehdon hallinnoinnista aiheutuvat arvioidut valvontakustannukset.

Taulukko 2

Suositetun vaihtoehdon noudattamisen valvonnasta aiheutuvat vuotuiset lisäkustannukset (34)

Toimet Yksikkökustannus (GBP) Arvioitu yksikkömäärä vuodessa Kokonaiskustannukset vuodessa (GBP) Merivoimien pintavalvonta alueittain 4 000 /päivä 1 4 000 Yhteiset valvontapartiot paikallisen merikalastuskomitean (SFC) tai IFCA:n kanssa alueittain 800–1 000 /päivä 5 4 000 –5 000 Ilmavalvonta alueittain 2 050 /tunti 2 4 100 Tutkinnat/syytteet alueittain 10 375 /tapaus 1 10 375 Yhteensä 9 22 475 –23 475





Taulukko 3

Suositetun vaihtoehdon rahamääräisten kustannusten vuosikehitys kiinteinä hintoina (GBP)

V0 V1 V2 V3 V4 V5 V6 V7 V8 V9 Siirtymisestä aiheutuvat kustan-nukset EI EI EI EI EI EI EI EI EI EI Vuotuiset jatkuvaluonteiset kustannukset – Paras arvio 22 975 22 975 22 975 22 975 22 975 22 975 22 975 22 975 22 975 22 975 Pienimmät 22 475 22 975 22 975 22 975 22 975 22 975 22 975 22 975 22 975 22 975 Suurimmat 23 475 22 975 22 975 22 975 22 975 22 975 22 975 22 975 22 975 22 975 Vuosittaisten kustannusten nykyarvo yhteensä (*1): 200 000 GBP

7.10 Suositetun vaihtoehdon hyödyt

7.10.1 Pohjapyydysten kieltäminen ehdotetulla kieltoalueella estäisi pohjapyydysten käytön kallioriutalla, mistä on seuraavaa hyötyä:

— kallioriutan elinympäristöjen säilyttämisestä aiheutuvat ympäristöhyödyt.

Ympäristöhyötyjä kuvataan tässä muina kuin rahamääräisinä hyötyinä.

7.11 Ympäristöhyödyt

7.11.1 SCI-alueella sijaitseva kallioriutta on yksi maan biologisesti monimuotoisimmista riutoista, ja se on tärkeä elinympäristö harvinaisille lajeille tai biomaantieteellisen esiintymisalueensa laidalla eläville lajeille. Vaikka yksittäiset riutat ovat suhteellisen pieniä (sekä kansallisessa että paikallisessa mittakaavassa), ne ovat ekologiselta kannalta monimuotoisia ja (kokonsa puolesta) paikallisesti merkittävä vedenalainen kauempana merellä sijaitseva riuttaelinympäristö (35).

7.11.2 SCI-alue muodostuu kahdesta pääriutasta, jotka ovat lähes kokonaan graniittia (Axelsson & Dewey, 2011; Birchenough ym., 2008): rannikkoa reunustavasta riutta-alueesta (Land's Endin osa SCI-aluetta, rannikolla sijaitseva pysty riutta) sekä kauempana merellä sijaitsevasta laajasta puolikuun muotoisesta pystystä riutta-alueesta, joka mukailee karkeasti rantaviivaa (Cape Bankin osa SCI-aluetta, kauempana merellä sijaitseva pysty riutta). Kauempana merellä sijaitsevaa pystyä riuttaa hoitaa MMO. Alueella kasvaa pääasiassa rakkoleviä ja elää matoksi levittäytyneitä sammaleläin- ja polyyppiyhteisöjä, ja riutalla on myös piikkinahkaisten suosimia alueita, ja siellä elävät muun muassa koralleihin kuuluva Pentapora fascialis, ruokamerisiili Echinus esculentus ja sarveissieniin kuuluva Cliona celata (Birchenough ym., 2008a). Myös virtausten ja aaltojen aiheuttama liike lisää sarveissienten, merituppien, merivuokkojen ja pehmytkorallien tiheitä kasvustoja (Irving, 1996) (36).

7.11.3 Riutat myös suojaavat jossain määrin rannikkoa ja ovat tärkeitä alueita ravinnekierron, hiilen- ja typensidonnan sekä sedimenttien vakautumisen kannalta.

7.11.4 Suojeltu riutan elinympäristö on pyydettyjen lajien ja sivusaaliina saatavien lajien luonnollinen lisääntymisalue.

7.11.5 Määräyksen hyötyjä ovat asianmukaisen suojelun antaminen ja ekologisten ominaispiirteiden turvaaminen, mikä voi mahdollisesti johtaa entistä runsaampaan biologiseen monimuotoisuuteen muihin kalastuspaikkoihin verrattuna.

7.11.6 Määräyksen voimaantulosta aiheutuvat ympäristöhyödyt ovat merkittäviä, sillä sen avulla suojellaan alueella sijaitsevan kallioriutan ominaispiirteitä pohjapyydyksiltä. Näin edistetään säilyttämistä koskevan suojelutavoitteen saavuttamista. Tästä on lisähyötyä SCI-alueella sijaitseville muille ominaispiirteille, ja suositetusta kiellosta aiheutuu yleistä hyötyä koko riutan elinympäristölle. Tämä voi lisätä alueiden virkistyskäyttöä, ja esimerkiksi sukeltajat ja vapaa-ajan kalastajat saattavat hyödyttää paikallista taloutta.

7.12 Sosiaaliset ja taloudelliset hyödyt

7.12.1 On mahdollista, että kallioriutan ja elinympäristön kunnon säilyminen voi lisätä alueen virkistyskäyttöä ja houkutella alueelle myös sukeltajia ja vapaa-ajan kalastajia (Rees, S. E. ym., 2013 (37); Chae, D. R. ym., 2012 (38)). Se voi myös lisätä alueen matkailua ja sitä kautta paikallisten yritysten tuloja (Rees, S. E. ym., 2013).

7.12.2 Aluekohtaisen lähestymistavan soveltaminen kalastuksenhoidossa koko aluetta koskevan kiellon sijaan vähentää pohjapyydystä käyttävien alusten tarvetta siirtyä muille alueille.

7.13 Kustannusten ja hyötyjen jakautuminen

7.13.1 Sosiaaliset ja taloudelliset kustannukset jakautuvat pääasiassa Yhdistyneessä kuningaskunnassa, Ranskassa ja Belgiassa paikallisella tasolla (valvontakustannuksia lukuun ottamatta), ja ympäristöhyödyt kattavat kaikkineen laajemman alueen ja vaikuttavat enemmän kansallisesti.

Liite A: Yhdistyneen kuningaskunnan kalastustilastoista poimittuja tietoja ja taulukkoja koskevat huomautukset

MMO:n verkkosivuilla (39) on yksityiskohtaisempia taulukoita, joihin on koottu tietoja eurooppalaisiksi suojelluiksi merialueiksi määritetyt alueet kattavien ICES-ruutujen alueella harjoitetusta ja ilmoitetusta toiminnasta.

Tiedot on esitetty niin yksityiskohtaisesti kuin Yhdistyneen kuningaskunnan kalastusviranomaisten käytettävissä olevien ilmoitettujen tietojen perusteella on mahdollista.

Tilastoissa on tietoa alueet kattavien ruutujen alueelta maihin tuodun saaliin määrästä ja arvosta sekä yksityiskohtaista tietoa aluksista, käytetyistä pyydyksistä ja pyydetyistä lajeista.

Kalastusta koskevien tietojen lisäksi pituudeltaan yli 15-metriset alukset ilmoittavat tarkan sijaintinsa joka toinen tunti Yhdistyneen kuningaskunnan VMS-seurantajärjestelmässä.

Näiden yli 15-metristen alusten osalta on pystytty kokoamaan yhteen melko karkea joukko sijaintitietoja kalastuksen raportointijärjestelmistä sekä yksityiskohtaisia sijaintiraportteja VMS-seurantajärjestelmistä, minkä avulla kalastustoimintaa on voitu arvioida tarkemmin. Kalastusta koskevien tietojen yksityiskohtainen kokoaminen antaa tilaisuuden arvioida yli 15-metristen alusten toimintaa määritetyillä eurooppalaisilla suojelluilla merialueilla.

Kun näitä tietoja on ollut käytettävissä, ne on esitetty taulukoissa yli 15-metristen alusten kohdalla ICES-ruutujen alueilla harjoitetun kokonaistoiminnan rinnalla. Näiden kahden tiedon välistä suhdelukua on sovellettu sitten muun pituisia aluksia koskeviin tietoihin ja näin on laadittu arviot kokonaispituudeltaan alle 15-metristen alusten toiminnasta ehdotetulla kieltoalueella.

Huom. Ehdotettu kieltoalue sijaitsee rannikon läheisyydessä, joten yli 15-metristen alusten alueilla harjoittaman toiminnan osuuden soveltaminen arvioitaessa Yhdistyneen kuningaskunnan muiden alusten toimintaa ei välttämättä ole asianmukaista, sillä suuremmat etenkin yli 10-metriset alukset kalastavat yleensä kauempana merellä kuin muut.

Nämä tiedot on merkitty taulukoissa harmaalla taustavärillä sen osoittamiseksi, että kyse on arvioista, joita on syytä käyttää varovasti.

Jäljempänä on luettelo analyysiin sisältyvistä, keltaisella merkityistä eurooppalaisista suojelluista merialueista, jotka ovat rannikkoalueita (osa ruuduista kattaa useamman kuin yhden alueen).

Tämän päällekkäisyyden vuoksi ehdotettujen kieltoalueiden mahdollista kokonaiskattavuutta ei pystytä arvioimaan laskemalla yksittäisistä alueista tehdyt analyysit yhteen. Jäljempänä olevassa taulukossa on tarkempia tietoja yli 15-metristen alusten osuudesta kuhunkin ehdotettuun kieltoalueeseen liittyvien ICES-ruutujen alueella harjoitetusta kokonaistoiminnasta (aluksista on saatavana yksityiskohtaisia satelliittitietoja).

Näin ollen jos alusten toiminnasta eurooppalaisilla suojelluilla merialueilla on paljon tietoa, VMS-toimintaan perustuvat arviot muun pituisten alusten toiminnasta ovat todennäköisesti luotettavampia kuin niillä alueilla, joilta tietoja on vain vähän.

Liite B: Muiden maiden kalastustilastoista poimittuja tietoja koskevat huomautukset

Nämä taulukot ovat otteita niistä maihin tuotuja saalismääriä koskevista tiedoista, jotka jäsenvaltiot ovat ilmoittaneet tieteellis-teknis-taloudellisen kalastuskomitean (STECF) pyyntiponnistusjärjestelyjä käsittelevälle työryhmälle.

Työryhmä kerää toimintansa ohella erilaisia tietoja, mukaan luettuina yksityiskohtaiset tiedot kunkin ICES-ruudun alueelta kussakin jäsenvaltiossa maihin tuoduista saalismääristä eri lajien osalta asiaan liittyvine alusryhmineen.

Tiedot kootaan STEFC:n työryhmän tarpeisiin, joten niiden käsittelyssä on oltava tarkkana, jottei kalastusta koskevia tietoja lasketa kahteen kertaan. Tiedot ovat peräisin STECF:n verkkosivuilta. (40)

Yhteenlasketut tulokset on tarkistettu vertaamalla niitä EU:n kalastuksen tiedonsiirtojärjestelmiin (FIDES) kirjattuun, tiettyihin kiintiökantoihin liittyvään toimintaan ilmoitettujen tietojen paikkansapitävyyden varmistamiseksi.

STECF:n tiedostoihin sisältyvien, lajien ja alueiden eri yhdistelmiä koskevien tietojen sekä FIDES-järjestelmään kiintiöiden käytön seuraamiseksi ilmoitettujen yhtä yksityiskohtaisten saalistietojen yhteenlasketuissa tuloksissa on kuitenkin eroja. Luvut kertovat siis vain suuntaa-antavasti asiaankuuluvien jäsenvaltioiden toiminnasta alueella, eivätkä ne ole lopullisia tietoja.

Suuntaa-antavat rahamääräiset arvot on laskettu käyttämällä Yhdistyneen kuningaskunnan alusten asianomaisen ICES-ruudun alueelta tai vastaavalta alueelta maihin tuoman saalismäärän keskimääräistä arvoa.

Tietojen puuttuminen joidenkin vuosien osalta voi tarkoittaa, ettei toiminnasta ole ilmoitettu tai ettei tietoja ole toimitettu.

ANALYYSI MUIDEN MAIDEN KUIN YHDISTYNEEN KUNINGASKUNNAN ALUSTEN VMS-TOIMINNASTA TÄHÄN VAIKUTUSTENARVIOINTIIN LIITTYVÄN SCI-ALUEEN KATTAVIEN ICES-RUUTUJEN ALUEELLA

Käytetty menetelmä

Tämä analyysi on tehty soveltamalla muiden maiden kuin Yhdistyneen kuningaskunnan aluksista, etenkin Ranskan ja Belgian aluksista, joilla on historiaan perustuva oikeus päästä Yhdistyneen kuningaskunnan tietyille rannikkovesille, saatuihin tietoihin samaa perusmenetelmää, jolla on selvitetty, ovatko Yhdistyneen kuningaskunnan alukset harjoittaneet toimintaa tietyllä alueella.

Menetelmään kuuluu kalastustoiminnan arviointi VMS-tietojen pohjalta VMS-sanomissa (niin sanotuissa ping-sanomissa) ilmoitetun aluksen nopeuden perusteella.

Yhdistyneen kuningaskunnan VMS-järjestelmästä valitaan määritetyn alueen kattavan yhden tai useamman ruudun alueelta muiden maiden kuin Yhdistyneen kuningaskunnan aluksilta saadun jokaisen VMS-sanoman tiedot, ja niistä poimitaan tarkemmat tiedot aluksesta eli aluksen (yhteisön kalastuslaivastorekisterin) numero, sijainti ja nopeus sekä sanoman päiväys ja kellonaika.

Jokainen sanoma arvioidaan ja luokitellaan kalastukseen viittaavaksi, jos nopeus on vähintään 1 ja enintään 6 solmua.

Nämä yhden tai useamman asiaankuuluvan ruudun alueelta saadut kalastukseen viittaavat sanomat käsitellään sitten paikkatietojärjestelmäohjelmistolla sen selvittämiseksi, sijaitsiko alus asiaankuuluvan alueen sisä- vai ulkopuolella.

Näin voidaan laskea kyseisen ruudun alueella sijaitsevan määritetyn alueen sisältä kirjattujen kalastukseen viittaavien sanomien suhteellinen osuus jokaisen jäsenvaltion osalta. Näin saatua kerrointa sovelletaan sitten kyseistä jäsenvaltiota koskevissa STEFC:n tiedostoissa ilmoitettuun maihin tuodun saaliin kokonaismäärään, minkä avulla voidaan laatia arvio muiden maiden kuin Yhdistyneen kuningaskunnan alusten harjoittamasta toiminnasta määritetyllä alueella.

TIIVISTELMÄ BELGIAN JA RANSKAN ALUSTEN TOIMINNASTA ALUEEN LAND'S END JA CAPE BANK KATTAVAN ICES-RUUDUN 29E4 ALUEELLA

Seuraavaksi esitetään yhteenveto jäsenvaltion alusten maihin tuomien kalasaaliiden määristä ja arvoista seuraavien osalta:

(1) pohjapyydyksillä harjoitettu kalastus yhteensä asianomaisen alueen kattavien ICES-ruutujen alueella

(2) pohjapyydyksillä harjoitettua kalastusta koskevat arviot asianomaisella määritetyllä alueella.

Osa A – Kalastuksen kokonaismäärä (tonneina):

(1) (2) Kalastus (tonneina) ICES-ruudussa 29E4 SCI-alueella harjoitettu kalastus (tonneina), arvioitu vuosien 2010–2012 VMS-toiminnan enimmäismäärän perusteella BELGIA Pyydyksen koodi 2009 2010 2011 2012 2009 2010 2011 2012 Yli 15-metriset alukset BT2 (*2) 105,77 76,81 121,77 352,38 0,13 0,10 0,15 0,44 TR2 (*3) 0,00 0,00 0,00 0,35 0,00 0,00 0,00 0,00 29E4 yhteensä 105,77 76,81 121,77 352,73 0,13 0,10 0,15 0,44 RANSKA Pyydyksen koodi 2009 2010 2011 2012 2009 2010 2011 2012 0–15-metriset alukset Puomitroolit 0,00 0,00 0,00 2,15 0,05 Pohjatroolit 0,00 0,00 3,00 0,17 0,07 Harat 0,00 0,00 9,63 0,00 0,23 Yli 15-metriset alukset Pohjatroolit 0,00 0,00 940,59 1 055,57 22,21 24,93 Harat 0,00 0,00 13,26 0,00 0,31 29E4 yhteensä 0,00 0,00 966,48 1 057,89 0,00 0,00 22,82 24,98





Osa B – Kalastuksen kokonaisarvo

(1) (2) Kalastus (GBP) ICES-ruudun 29E4 alueella SCI-alueella harjoitettu kalastus (GBP), arvioitu vuosien 2009–2012 VMS-toiminnan enimmäismäärän perusteella BELGIA Pyydyksen koodi 2009 2010 2011 2012 2009 2010 2011 2012 Yli 15-metriset alukset BT2 (*4) 442 857 404 990 705 959 1 409 228 549 502 876 1 748 TR2 (*5) 0 0 0 522 0 0 0 1 29E4 yhteensä 442 857 404 990 705 959 1 409 751 549 502 876 1 749 RANSKA Pyydyksen koodi 2009 2010 2011 2012 2009 2010 2011 2012 0–15-metriset alukset Puomitroolit 0 0 0 8 116 0 0 0 192 Pohjatroolit 0 0 4 898 1 452 0 0 116 34 Harat 0 0 15 722 0 0 0 371 0 Yli 15-metriset alukset Pohjatroolit 0 0 1 804 373 1 855 331 0 0 42 607 43 810 Harat 0 0 21 648 0 0 0 511 0 29E4 yhteensä 0 0 1 846 641 1 864 899 0 0 43 605 44 036

Kalastusta koskeva yhteenveto on saatavana kokonaisuudessaan muiden maiden kuin Yhdistyneen kuningaskunnan alusten kalastustilastotiedoista.

LIITE V

Otsikko: Eurooppalaisella suojellulla merialueella Start Point to Plymouth Sound & Eddystone (määritetyt alueet) pohjapyydyksellä kalastamista koskevaan määräykseen liittyvä vaikutustenarviointi Vaikutustenarvioinnin nro: MMO01 Asiasta vastaava ministeriö tai virasto: MMO Muut asianosaiset ministeriöt tai virastot: Defra, Natural England, Cornwall Inshore Fisheries and Conservation Authority Vaikutustenarviointi Päiväys: 11.5.2013 Vaihe: Laadinta/Vaihtoehdot Toimenpiteen alkuperä: Kotimaa Toimenpiteen tyyppi: Toissijainen lainsäädäntö Yhteyshenkilö: Michael Coyle Michael.Coyle@marinemangement.org.uk 0300 123 1032 Tiivistelmä: Toimenpide ja vaihtoehdot RPC:n lausunto: RPC:n lausunnon tila Parhaana pidetyn (tai todennäköisimmän) vaihtoehdon kustannukset Nettonykyarvo Nettonykyarvo yrityksille Yritysten vuotuiset nettokustannukset (vuoden 2009 hinnoilla) Sovelletaanko ”One-In, Two-Out” periaatetta? Toimenpiteen luokittelu Ei tiedossa Ei tiedossa Ei tiedossa Ei Ei tiedossa Mistä ongelmasta on kyse? Miksi valtion toimenpiteet ovat tarpeen? Merialuehallinto (MMO) esittää tätä määräystä, koska liitteessä I nimettyjen kallioriuttojen ominaispiirteitä kyseisellä eurooppalaisella suojellulla merialueella on suojeltava pohjapyydyksillä kalastamiselta. Määräystä esitetään ympäristö-, elintarvike- ja maaseutuministeriön (Defra) käyttöön ottaman tarkistetun lähestymistavan mukaisesti, jotta taataan luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY (luontodirektiivi) ja luonnonvaraisten lintujen suojelusta 30 päivänä marraskuuta 2009 annetun Euroopan parlamentin ja neuvoston direktiivin 2009/147/EY (lintudirektiivi) täysimääräinen noudattaminen ammattikalastuksessa. Toimenpidettä tarvitaan, koska markkinoiden puutteellista toimintaa meriympäristössä on korjattava toteuttamalla asianmukaisia kalastuksenhoitotoimenpiteitä (kuten tämä määräys) ominaispiirteiden suojelemiseksi, jotta varmistetaan negatiivisten ulkoisvaikutusten vähentyminen tai lieventyminen sopivalla tavalla. Määräyksen täytäntöönpanolla varmistetaan meriympäristön julkishyödykkeiden keskeytyksetön saanti. Ammattikalastuksen hoitoa koskeva tarkistettu lähestymistapa pannaan täytäntöön tutkimustiedon pohjalta, riskilähtöisesti ja vaiheittain. Lähestymistapa perustuu hyväksyttyyn taulukkoon, jossa esitetään, miten kalastustoiminta voi vaikuttaa eurooppalaisen suojellun merialueen nimettyihin ominaispiirteisiin. Jokainen toiminnon ja ominaispiirteen välinen vuorovaikutus on merkitty punaisella, o